qundao/data-zh-poetry huggingface dataset:
乙巳三月十五日监察御史王东溪节宿戒方回万里饮灵隐冷泉亭赵宣慰君实赵提举子昂灵隐寺知事晦坛治具西方僧四人两提领北人放泉喷雪观猿掷果予醉先退赋诗五首记之·其三
作者：方回
朝代：元
体裁：七言律诗

世间春暖此间寒，万树阴阴万竹攒。骢马来游人不避，画龙谁写我频看。馀生久已忘三黜，高会犹容预四难。閒赏孤山梅五绝，樽前剩爱一枝酸。
乙巳三月十五日监察御史王东溪节宿戒方回万里饮灵隐冷泉亭赵宣慰君实赵提举子昂灵隐寺知事晦坛治具西方僧四人两提领北人放泉喷雪观猿掷果予醉先退赋诗五首记之·其四
作者：方回
朝代：元
体裁：七言律诗

休兵三十有馀龄，铁马曾来似不曾。寒士喜从贤御史，閒人许识老名僧。画船处处歌春雪，厦屋遥遥贮腊冰。保得西湖如此好，心知明首遇良肱。
乙巳三月十五日监察御史王东溪节宿戒方回万里饮灵隠冷泉亭赵宣慰君实赵提举子昂灵隠寺知事晦坛治具西方僧四人两提领北人放泉喷雪观猿掷果予醉先退赋诗五首记之·其一
作者：方回
朝代：元
体裁：七言律诗

年年时节美春三，谁识湖山绿似蓝。万户栋梁双语燕，千村桑柘两眠蚕。鼓钟下竺寺连上，香火北高峰胜南。除却咸平处士外，何人更此筑吟庵。
乙巳三月十五日监察御史王东溪节宿戒方回万里饮灵隠冷泉亭赵宣慰君实赵提举子昂灵隠寺知事晦坛治具西方僧四人两提领北人放泉喷雪观猿掷果予醉先退赋诗五首记之·其二
作者：方回
朝代：元
体裁：七言律诗

渊静涛飞亦壮哉，冷泉亭右闸初开。一时变作跳空雪，万众惊闻喷壑雷。老鹤远过彭祖寿，巨杉何啻盛唐栽。吾生八十重游此，身健犹堪酒一杯。
乙巳三月十五日监察御史王东溪节宿戒方回万里饮灵隠冷泉亭赵宣慰君实赵提举子昂灵隠寺知事晦坛治具西方僧四人两提领北人放泉喷雪观猿掷果予醉先退赋诗五首记之·其五
作者：方回
朝代：元
体裁：七言律诗

三月晴过半月春，真成好景与良辰。簪花骑马多游女，掷果呼猿不畏人。湖山行乐有心赏，天地太平无战尘。两纪逃名作閒客，乐哉七十九年身。
乙未六月大暑
作者：方回
朝代：元
体裁：五言律诗

平分天四序，最苦是炎蒸。在我须无欲，于斯患不能。又应当闵雨，谁识始藏冰。人力回元造，生生实所凭。
乙未十二月二十四日立丙申春予忝七十
作者：方回
朝代：元
体裁：七言律诗

十岁端平旧丙申，元贞重见丙申春。几灾几难到今日，诸父诸兄皆古人。未及悬车官已解，不能负贩子俱贫。细思多少同庚者，地下先埋富贵身。
乙未岁除二首
作者：方回
朝代：元

岂料身为七十翁，开怀且放醉颜红。身存惟恨恩难报，世换还惊事总空。百岁尚馀三帙数，万诗枉费一生工。盍簪列炬浑如梦，不似今年筑底穷。五十五时官早休，即今七十复何求。亦思稍为儿孙计，政恐深贻祖父羞。岂不忆家良有说，偶然得酒更无忧。诸公富贵新桃版，我是春前旧土牛。
乙未岁除二首·其一
作者：方回
朝代：元
体裁：七言律诗

岂料身为七十翁，开怀且放醉颜红。身存惟恨恩难报，世换还惊事总空。百岁尚馀三帙数，万诗枉费一生工。盍簪列炬浑如梦，不似今年筑底穷。
乙未岁除二首·其二
作者：方回
朝代：元
体裁：七言律诗

五十五时官早休，即今七十复何求。亦思稍为儿孙计，政恐深贻祖父羞。岂不忆家良有说，偶然得酒更无忧。诸公富贵新桃版，我是春前旧土牛。
乙未生日二首
作者：方回
朝代：元

南北间关万死身，今年六十九年人。偶容有酒仍容健，不叹无官肯叹贫。遣礼送诗烦故旧，借楼市馔请比邻。还闻共说虚翁寿，似陆严州过八旬。虚叟惭非饮八仙，举杯属客每陶然。重逢今日初生日，预算明年致仕年。元亮有儿聊慰意，斛斯为话且随缘。老衰不竞黄陈律，前日诗如白乐天。
乙未生日二首·其一
作者：方回
朝代：元
体裁：古风

南北间关万死身，今年六十九年人。偶容有酒仍容健，不叹无官肯叹贫。遣礼送诗烦故旧，借楼市馔请比邻。还闻共说虚翁寿，似陆严州过八旬。
乙未生日二首·其二
作者：方回
朝代：元
体裁：古风

虚叟惭非饮八仙，举杯属客每陶然。重逢今日初生日，预算明年致仕年。元亮有儿聊慰意，斛斯为话且随缘。老衰不竞黄陈律，前日诗如白乐天。
乙酉元日
作者：方回
朝代：元
体裁：七言律诗

摩挲老面受春风，肯为吹将鬓雪融。自合居乡充父老，尚堪开学教儿童。官身历险元如梦，诗律从宽渐不工。有菜可羹花可赏，未妨日日酒频中。
九日北山寺二首
作者：方回
朝代：元

松阴佳处路宜迟，裹袖寒鞭马上垂。邂逅同倾九日酒，凄凉暗诵十年诗。试回白首思前事，未觉青山减旧时。节后骚英应好在，煮茶更与野僧期。白云苍藓尚知心，野径荒泉许重寻。一马出城元近近，万松藏寺已深深。同游似觉无先到，半醉谁知政独吟。十度重阳如瞬息，足知往古与来今。
九日北山寺二首·其一
作者：方回
朝代：元
体裁：七言律诗

松阴佳处路宜迟，裹袖寒鞭马上垂。邂逅同倾九日酒，凄凉暗诵十年诗。试回白首思前事，未觉青山减旧时。节后骚英应好在，煮茶更与野僧期。
九日北山寺二首·其二
作者：方回
朝代：元
体裁：七言律诗

白云苍藓尚知心，野径荒泉许重寻。一马出城元近近，万松藏寺已深深。同游似觉无先到，半醉谁知政独吟。十度重阳如瞬息，足知往古与来今。
九日南山寺
作者：方回
朝代：元
体裁：五言律诗

佳节携壶意，全如杜牧之。百年谁不死，九日可□□。□□差能饮，平生政坐痴。胸中不酩酊，未许野人知。
九日归自南山
作者：方回
朝代：元
体裁：五言律诗

山寒小雨晴，落叶献秋声。酒可诸僧共，诗须此老评。钩帘脩竹净，辟户远江横。相送依依意，丹青画不成。
九日早起
作者：方回
朝代：元
体裁：七言律诗

今日真当烂醉时，丁床搔首便吟诗。拟斟白蚁元来少，旋典青蚨亦未迟。万事茫茫先卯饮，一家草草仅晨炊。纸窗日上微风冷，斜倚危楼有所思。
九日有感再书
作者：方回
朝代：元
体裁：七言律诗

荒山过雨薄寒新，洗尽西风扇底尘。萍梗江湖今故国，干戈天地几遗民。向来佳节都如梦，不谓衰年剩此身。草草儿曹一杯酒，谁欤可与话酸辛。
九日汪元卿送酒亦有相拉者以病嗽不出
作者：方回
朝代：元
体裁：七言律诗

紫兰黄菊园丁送，亦有邻翁送酒来。何忽于斯须煮药，不然夫岂怯衔杯。登高朋友空相觅，抱病情怀未易开。过了重阳更堪醉，霜天螃蟹小春梅。
九日烹二鸡终不得酒
作者：方回
朝代：元
体裁：古风

长女近归宁，念母省所患。临别无可烹，仅馀一老雁。兹辰遂重九，空庖绝刍豢。伏雌劣足膳，时醪靡由办。平生万卷肠，半世饫藜苋。中尝长军府，岂不宴集惯。晚年畏祸机，弃官老林涧。卖书辍架签，典衣解袍襻。佳节无一钱，终不羡朽贯。瓶罄何耻为，更用奴隶讪。但甘颜乐瓢，宜免周誓轘。粲粲东篱英，聊与岁同晏。
九日用渊明韵二首
作者：方回
朝代：元

穷山岂有节，疲氓不聊生。比户迫冻馁，九日存空名。旦视觜参中，斗极南北明。知我乏机杼，促织亦销声。昔健酒易得，痛饮倚妙龄。焉知齿发暮，壶尽无可倾。寒英粲荒圃，槁叶铿前荣。坚忍验学力，乖离怅时情。死也谅不磨，可惜百无成。渊明谢督邮，犹有金石交。故人笃古谊，未随霜叶彫。把菊东篱下，气与南山高。颜生忽至止，双凤鸣青霄。我誓死岩穴，瓮灌讵云劳。奈何今年秋，一旱川原焦。酒钱蔑由致，拟坡聊和陶。索寞世所贱，由来非一朝。
九日用渊明韵二首·其二
作者：方回
朝代：元
体裁：古风

渊明谢督邮，犹有金石交。故人笃古谊，未随霜叶彫。把菊东篱下，气与南山高。颜生忽至止，双凤鸣青霄。我誓死岩穴，瓮灌讵云劳。奈何今年秋，一旱川原焦。酒钱蔑由致，拟坡聊和陶。索寞世所贱，由来非一朝。
九日约冯伯田王俊甫刘元煇
作者：方回
朝代：元
体裁：七言律诗

山雨初开一望之，似无筋力可登危。每重九日例凄苦，垂七十年更乱离。今岁江南犹有酒，吾曹天下谓能诗。肯来吊古酣歌否，恰放黄花一两枝。
九日诗冯伯田王俊甫刘元煇杨泰之见和复次韵二首
作者：方回
朝代：元

空经虚纬费来之，弦急常由瑟柱危。壮似阴山歌敕勒，悲于易水和渐离。崎岖万古无穷事，酩酊重阳几句诗。剩喜故人会吾意，东篱何日酹残枝。归来誓墓学羲之，政坐机张触处危。久已光芒韬巨阙，更能文采眩长离。奏书方朔三千牍，饮酒渊明二十诗。索米长安饥欲死，何如终保傲霜枝。
九日诗冯伯田王俊甫刘元辉杨泰之见和復次韵二首·其一
作者：方回
朝代：元
体裁：七言律诗

空经虚纬费来之，弦急常由瑟柱危。壮似阴山歌敕勒，悲于易水和渐离。崎岖万古无穷事，酩酊重阳几句诗。剩喜故人会吾意，东篱何日酹残枝。
九日诗冯伯田王俊甫刘元辉杨泰之见和復次韵二首·其二
作者：方回
朝代：元
体裁：七言律诗

归来誓墓学羲之，政坐机张触处危。久已光芒韬巨阙，更能文采眩长离。奏书方朔三千牍，饮酒渊明二十诗。索米长安饥欲死，何如终保傲霜枝。
九月一日稍佳演作五十六字终不及少陵牧之
作者：方回
朝代：元
体裁：七言律诗

少陵哦后牧之□，□□篇章可谓过。真是能专诗笔否，似应无奈菊花何。雁来秋老江湖落，病感风寒涕唾多。自古死生元有命，满斟且复醉颜酡。
九月三十日汉臣置酒次日有诗次韵
作者：方回
朝代：元
体裁：七言律诗

槁梧策策晚风秋，始觉天边雨意休。扫尽阴霾供一醉，豁开空阔慰双眸。青铜未至无王老，红袖何嫌有莫愁。我亦放颠插残菊，不羞衰老雪盈头。
九月三日晚登秀亭分韵得七字
作者：方回
朝代：元
体裁：古风

登高佳辰近，暗数屈指七。古郡拥乱山，危亭低落日。未堪摘嘉菊，亦且醉新秫。矢诗记同游，是岁实丙戌。
九月二十二日晓倚楼
作者：方回
朝代：元
体裁：古风

北斗挂楼北，晓柄正指东。乃知今夕昏，移以招西风。南州霜未降，九月已过中。候虫既无声，天犹迟过鸿。一岁事垂了，吾生将无同。春草百种死，夏木千林空。依依墙壁间，独剩残菊丛。日出万马动，谁其知此翁。
九月二十五书事二首
作者：方回
朝代：元
体裁：七言律诗

苍颜未怯冷风吹，过了残秋更自奇。细嚼菊花吞美酒，閒拈柿叶写新诗。繄谁屡贺参元火，与客仍消李远棋。七十馀龄能有几，开怀切勿皱愁眉。
九月二十六日雪予未之见北人云大都是时亦无此寒
作者：方回
朝代：元
体裁：五言排律

立冬犹十日，衣亦未装绵。半夜风翻屋，侵晨雪满船。非时良可怪，吾老最堪怜。通袖藏酸指，凭栏耸冻肩。枯肠忽萧索，残菊尚鲜妍。贫苦无衾者，应多疾病缠。
九月五日所乘小骢不起
作者：方回
朝代：元
体裁：七言律诗

瘦骨如山老病骢，圉邕治药竟无功。岂徒倜傥权奇惜，曾与艰难险阻同。万里风沙来往外，十年宾旅送迎中。□□一失真难得，宁少人间女颊红。
九月八日宾旸携酒西斋晚登秀亭次前韵
作者：方回
朝代：元

深钳笑口似难开，顿喜诗仙载酒来。此道孰为今老笔，吾庐适有古荒台。焉知晚节逢陈厄，忽听高歌类郢哀。倚石自怜吟不就，频将拄杖划莓苔。楚调悠然抑更扬，四愁平子五噫梁。身同落叶常无定，□比寒花似较长。但喜有乡频得醉，不知何药号为狂。芬香臭腐俱尘土，莫问桑田与海洋。
九月八日宾旸携酒西斋晚登秀亭次前韵·其一
作者：方回
朝代：元
体裁：七言律诗

深钳笑口似难开，顿喜诗仙载酒来。此道孰为今老笔，吾庐适有古荒台。焉知晚节逢陈厄，忽听高歌类郢哀。倚石自怜吟不就，频将拄杖划莓苔。
九月八日宾旸携酒西斋晚登秀亭次前韵·其二
作者：方回
朝代：元
体裁：七言律诗

楚调悠然抑更扬，四愁平子五噫梁。身同落叶常无定，□比寒花似较长。但喜有乡频得醉，不知何药号为狂。芬香臭腐俱尘土，莫问桑田与海洋。
九月初一日
作者：方回
朝代：元
体裁：七言律诗

满城风雨夜初长，晓径衣单野圃荒。秋著此寒欺老我，诗将何句待重阳。山容竞爽穿疏树，菊意高骞迓早霜。人事日非物良是，悲来谁办铁为肠。
九月初五日
作者：方回
朝代：元
体裁：七言律诗

暮雨萧萧鼓角风，草枯木落雁横空。每逢九日不胜感，垂近七旬无奈穷。螃蟹今年犹未有，茅柴我辈亦堪中。篱边瘦菊青如粟，已胜芙蓉万朵红。
九月初八日
作者：方回
朝代：元
体裁：七言律诗

今年未见菊花枝，老恐登高亦不宜。但得明朝须有酒，可能我辈更无诗。身閒天下朋游少，秋暑江南雁到迟。宗武宗文佐觞咏，几家伯道叹无儿。
九月初六日客报吾州初一日大火城中俱尽吾家亦尽七八九报皆然初十日始报吾家幸免拆毁屋十馀间二十五日得王山长亲家书始知仅存州治州仓州学书院吾家免焚馀所免不过数十家
作者：方回
朝代：元
体裁：七言律诗

生死由来一念间，回头不落鬼门关。细思上策莫如醉，稍据要津焉得閒。婢仆冻饥犹恋主，儿童婚嫁合还山。一穷惹起无穷事，独乐吾惟学巷颜。
九月初四日大风雨近重阳无酒夜成二首
作者：方回
朝代：元

怕见秋深秋又深，青灯白发厌愁霖。百年剩几重阳日，万事都无一称心。自揣老怀饶感慨，可须佳节强登临。在陈自郐哦韩句，敢望空罍有浊斟。秋霖欲洗庾公尘，不管楼头客恨新。塞雁又为江左客，菊花曾识晋时人。百年虚谷先生老，一纪严州太守贫。几向客中度重九，苦无佳句答良辰。
九月初四日大风雨近重阳无酒夜成二首·其一
作者：方回
朝代：元
体裁：七言律诗

怕见秋深秋又深，青灯白发厌愁霖。百年剩几重阳日，万事都无一称心。自揣老怀饶感慨，可须佳节强登临。在陈自郐哦韩句，敢望空罍有浊斟。
九月初四日大风雨近重阳无酒夜成二首·其二
作者：方回
朝代：元
体裁：七言律诗

秋霖欲洗庾公尘，不管楼头客恨新。塞雁又为江左客，菊花曾识晋时人。百年虚谷先生老，一纪严州太守贫。几向客中度重九，苦无佳句答良辰。
九月十二日得蟹小酌
作者：方回
朝代：元
体裁：七言律诗

莫欺虚谷太凄凉，短发频搔意自长。万古江山宜晚景，一番宇宙更秋光。东篱把菊非尘世，左手持螯可醉乡。二物于吾犹莫逆，达人何日不重阳。
九月雪十月雷记异
作者：方回
朝代：元
体裁：古风

九月二十五夜雪，南天稻粱未全结。十月二十五夜雷，东风桃李俱误开。七十三翁骇何谓，雷旧惯闻雪则未。水旱国家有仓储，人能寡欲疫疠无。
书所见
作者：方回
朝代：元
体裁：五言律诗

春风元在眼，雪定不难消。冻杞垂红子，晴麰动绿苗。行人相叫唤，旅雁忽惊飘。古柱镌年号，承平旧石桥。
书歙县楚明府送行诗轴
作者：方回
朝代：元
体裁：五言律诗

俸尽青钱少，衣惟白苧粗。赁楼邻羽客，买锦护梅图。棋每藏高著，诗曾断几须。生祠谁画得，清苦一臞儒。
买花
作者：方回
朝代：元
体裁：五言律诗

客中无玩好，日喜买花看。酒债千金易，春晴一刻难。担惊红杏过，案惜玉梅残。蜂蝶知何处，犹应怯晓寒。
乳虎行
作者：方回
朝代：元
体裁：古风

伏鸡护窠能搏狸，人物一理谁无儿。南山斑寅产三稚，野人采樵遥见之。萧萧落日黄茅坞，睥睨田家窥水牯。衔归穴中哺尔雏，岂不此心慈父母。射石没羽李将军，两老于菟如有闻。伥鬼夜报旦出猎，遁逃远入千重云。纵火鸣鼙括原隰，生擒二彪逸其一。食肉寝皮勿遗患，壮士挥戈血鲜滴。滴血满地遗腥臊，顽嚚昏暮来咆哮。舐沙齧土擦树木，如哭如泣空哀号。君不见楚灵投车痛子死，尔杀人子亦多矣。又不见禄山反噬逆天理，逆雏先斮长安市。渠魁未缚妪与翁，凶酋肆虐焉可容。安得冯攘卞刺扫此辈，假威之狐群亦空。
予丁亥生壬寅年七十六留杭十二年
作者：方回
朝代：元
体裁：七言绝句

吾生已是三分过，此地胡为一纪留。万事无心偶然耳，久将身世付浮休。
予尝治郡屡平贼嘆今所见不然
作者：方回
朝代：元
体裁：五言律诗

昔在专城日，吾尝破贼时。土豪勤问探，民户感恩私。公论必旁采，下情须尽知。骑军远迎击，孰识一先棋。
二十一甲子晴
作者：方回
朝代：元
体裁：五言律诗

昨日大风声，今朝甲子晴。整襟衣顿爽，开匣镜偏明。早就鲸鲵筑，终全燕雀成。清和旧时节，新面入山城。
二十七日又大雪凡半月
作者：方回
朝代：元
体裁：七言律诗

茂林枯树总模糊，半月檐声乍有无。天鼓北风神转王，地穷南海瘴全苏。战鼙戍角夜烽火，旅棹征鞍朝道途。辛苦一生亦奇绝，暮年犹许画寒炉。
二十三日大雪弥甚
作者：方回
朝代：元
体裁：七言律诗

压船塞户路迷途，絮帽毡衣马缓驱。一夜遽然三尺许，万家欢谓几年无。美观顿觉湖山改，生意潜回草木枯。面贱米平来岁事，饥民谁与续朝晡。
二十三日天气绝佳西军还二十四日东如绩溪
作者：方回
朝代：元
体裁：五言律诗

独坐绿阴下，追思秋日春。眠蚕方放大，早麦欲尝新。岂意贼生贼，忍闻人食人。何时兵遂解，纵遣上城民。
二十九日岁除
作者：方回
朝代：元
体裁：七言律诗

六十年前幼学儿，端平明日改嘉熙。黟川亡妹来归日，歙陇先君改葬时。学问文章成画饼，科名官爵著饶棋。细思未觉家声坠，能忍穷人不是痴。
二十五日庚辰连作暴雨即霁
作者：方回
朝代：元
体裁：五言律诗

昨日占天色，心知有异同。甫能湖水绿，不合晓霞红。龙挟滂沱过，蝇惊霹雳空。斯须即开霁，共快楚台风。
二十八日残雪不消怀旧
作者：方回
朝代：元
体裁：七言律诗

老眼今犹见雪明，几番绝景慰生平。三高祠畔吴江棹，百战军前鄂汉城。颠沛艰难垂欲死，登临慷慨谩多情。骆驼乳紫青貂暖，老矣无由再玉京。
二月三十日
作者：方回
朝代：元
体裁：五言律诗

酒病专欺老，诗材苦欠新。客窗庐阜雨，故圃洛花春。岁运江声急，家人夜梦频。遥知扫松处，笋茗正芳辛。
二月十一日晓发龙山风顺
作者：方回
朝代：元
体裁：七言律诗

繁华销歇市朝空，此地何堪著固穷。久似坎蛙居井底，忽如野鹤出笼中。宿酲夜解催花雨，归棹春乘上水风。及得清明到家否，新芽茶绿牡丹红。
二月十七日偕宾旸市饮二首
作者：方回
朝代：元

误著儒冠玷甲科，休官重到旧沙河。未妨缓步微行好，犹恐傍观窃议多。我辈相逢唯酒可，桃花如许奈春何。雪儿人物今难得，一曲离骚醉自歌。无官岂畏犯金科，饮量真能海纳河。人老自于春色淡，花开最恨雨声多。向来伴侣今都尽，乃后光阴复几何。更挈残樽趋曲巷，小姬摘阮和燕歌。
二月十七日偕宾旸市饮二首·其一
作者：方回
朝代：元
体裁：七言律诗

误著儒冠玷甲科，休官重到旧沙河。未妨缓步微行好，犹恐傍观窃议多。我辈相逢唯酒可，桃花如许奈春何。雪儿人物今难得，一曲离骚醉自歌。
二月十七日偕宾旸市饮二首·其二
作者：方回
朝代：元
体裁：七言律诗

无官岂畏犯金科，饮量真能海纳河。人老自于春色淡，花开最恨雨声多。向来伴侣今都尽，乃后光阴复几何。更挈残樽趋曲巷，小姬摘阮和燕歌。
二月十五日赵君实南山别墅俟主客俱不至
作者：方回
朝代：元
体裁：七言绝句

篱落梅残野菜青，田间閒看鹤梳翎。主人不到客且去，细雨南山暗画屏。
二月十五晚吴江二亲携酒
作者：方回
朝代：元
体裁：七言律诗

今日山城好事新，客来誇说齿生津。喜晴郊外多游女，归暮溪边尽醉人。鲜笋紫泥开玉版，嘉鱼碧柳贯金鳞。一壶就请衰翁饮，亦与花朝报答春。
二月十六日夜独酌思归四首
作者：方回
朝代：元

閒忆山中一片云，归欤莫待草风薰。老身岂可为形役，俗语何堪著耳闻。乍醉乍醒终郁郁，孰非孰是几纷纷。颠寒踣饿男儿事，已办渊明自祭文。聊复埋身面糵昏，倘来倘去肯销魂。瓦犹幸有三间屋，绢可全无二丈裈。壮士笑谈跻将相，寒儒衰老误儿孙。社公雨作春灯暗，独尽花前酒一樽。不谢车尘觅饷偎，前行后指亦危哉。一贫牵绊似绳缚，百怪攻攒如箭来。自倚此中惟拙直，未知何故每惊猜。是尧非桀俱尘土，且可深杯更浅杯。楼前春水欲生蛙，楼上无眠夜忆家。官道靴鸣知有雨，故溪船去好移花。耆年极荷神祇借，直性难禁世俗哗。便可真归不须梦，烂烹新笋煮新茶。
二月十六日夜独酌思归四首·其一
作者：方回
朝代：元
体裁：七言律诗

閒忆山中一片云，归欤莫待草风薰。老身岂可为形役，俗语何堪著耳闻。乍醉乍醒终郁郁，孰非孰是几纷纷。颠寒踣饿男儿事，已办渊明自祭文。
二月十六日夜独酌思归四首·其三
作者：方回
朝代：元
体裁：七言律诗

不谢车尘觅饷偎，前行后指亦危哉。一贫牵绊似绳缚，百怪攻攒如箭来。自倚此中惟拙直，未知何故每惊猜。是尧非桀俱尘土，且可深杯更浅杯。
二月十六日夜独酌思归四首·其二
作者：方回
朝代：元
体裁：七言律诗

聊复埋身面糵昏，倘来倘去肯销魂。瓦犹幸有三间屋，绢可全无二丈裈。壮士笑谈跻将相，寒儒衰老误儿孙。社公雨作春灯暗，独尽花前酒一樽。
二月十六日夜独酌思归四首·其四
作者：方回
朝代：元
体裁：七言律诗

楼前春水欲生蛙，楼上无眠夜忆家。官道靴鸣知有雨，故溪船去好移花。耆年极荷神祇借，直性难禁世俗哗。便可真归不须梦，烂烹新笋煮新茶。
二月朔大雪已五日三首
作者：方回
朝代：元

侵寻半月是花朝，大雪漫天五日飘。腊月如春众芳吐，繁华时节却萧条。燕山雪花大如席，岂料江南亦见之。腊前六出知焉往，却在春风二月时。牛马毛寒缩如猬，古今此句绝奇奇。今春大雪亦将尔，莺死无声社燕迟。
二月朔大雪已五日三首·其一
作者：方回
朝代：元
体裁：七言绝句

侵寻半月是花朝，大雪漫天五日飘。腊月如春众芳吐，繁华时节却萧条。
二月朔大雪已五日三首·其三
作者：方回
朝代：元
体裁：七言绝句

牛马毛寒缩如猬，古今此句绝奇奇。今春大雪亦将尔，莺死无声社燕迟。
二月朔大雪已五日三首·其二
作者：方回
朝代：元
体裁：诗

燕山雪花大如席，岂料江南亦见之。腊前六出知焉往，却在春风二月时。
二色桃花
作者：方回
朝代：元
体裁：七言绝句

阮郎溪上醉腮融，蓦忽深红又浅红。料得金闺描绣样，一花成换几针茸。
于氏琵琶行
作者：方回
朝代：元
体裁：古风

君不见木兰女郎代戍边，铁甲卧起二十年。不知谁作古乐府，至今流传木兰篇。又不见公孙大娘舞剑器，挥霍低昂动天地。我杜少陵有长歌，每一读之生壮气。汉时昭君颜如花，强令出塞禁风沙。马上无以写愁思，推手为琵却手琶。昭君死作青冢土，琵琶却传来汉家。一弦一字万怨恨，始听欢乐终咨嗟。燕代佳人有于氏，春日黄莺韵桃李。齿犀微露朱砂唇，手荑缓转青葱指。声外调声非杆拨，意中写意自宫徵。曲阑歌罢或潸然，何能动人一至此。有时不用琵琶歌，辩如仪秦勇贲轲。武昌东西说赤壁，洙泗南北誇黄河。一炬一失百万却，古今胜败何其多。拔山盖世亦泪下，骓兮虞兮奈若何。老夫嗜好无它癖，为尔看朱几成碧。白发多情似乐天，衫袖江州司马湿。前身不是木兰旧女郎，今生恐是公孙真大娘。哦此琵琶敲诗肠，尔或因之姓名香。
五月九日甲子至月望庚午大雨水不已十首
作者：方回
朝代：元

夜半观天象，无星定肯晴。河流兼市没，船势与楼平。未杀漂摇意，仍添飒洒声。人膏饫鱼鳖，真宰忍忘情。波浪冒原田，群鱼不自全。返常真足怪，行险绝堪怜。骤作乘时快，遄成失势颠。儿童拾鳗鳝，争著柳枝穿。陆走无非水，楼居并是泥。褰裳难跋涉，执盖困扶携。国虑白圭壑，城危智伯堤。旸乌果安在，转觉漏天低。江南梅子雨，骚客古今愁。岂意连年夏，频妨庶事秋。为鱼民自痛，食肉尔何忧。衰老那禁得，看天独倚楼。能免尧捐瘠，端由稷播艰。民生频不竞，世故政相关。穴蚁移楼杪，田蛙产灶间。丰凶卜檐溜，半月响潺湲。眼待稻花看，青苗浸急湍。万家应恸哭，五月更恒寒。政尔千仓足，犹云一饭难。凶灾忽如此，容易便平安。蒸渍衣巾醭，拘挛臂膝顽。老身何足恤，时事自多艰。井满瓢堪汲，船高树可攀。苍生百万亿，性命雨旸间。平地惊胥怒，滔天类鲧湮。稍低三板水，不活百城人。已拚过从绝，徒工徙倚频。鹄形无白粲，蜂起有黄巾。今日云霄客，何人禹稷思。树高堪避溺，稻尽底充饥。苦口非吾事，衰躯异昔时。东溟容有限，细读后山诗。西湖湖外水，汹涌入城流。比户升高阁，通衢塞大舟。学泅儿辈喜，绝爨老夫忧。会见蹄涔涸，鱼虾悔浪游。
五月九日甲子至月望庚午大雨水不已十首·其一
作者：方回
朝代：元
体裁：五言律诗

夜半观天象，无星定肯晴。河流兼市没，船势与楼平。未杀漂摇意，仍添飒洒声。人膏饫鱼鳖，真宰忍忘情。
五月九日甲子至月望庚午大雨水不已十首·其七
作者：方回
朝代：元
体裁：五言律诗

蒸渍衣巾醭，拘挛臂膝顽。老身何足恤，时事自多艰。井满瓢堪汲，船高树可攀。苍生百万亿，性命雨旸间。
五月九日甲子至月望庚午大雨水不已十首·其三
作者：方回
朝代：元
体裁：五言律诗

陆走无非水，楼居并是泥。褰裳难跋涉，执盖困扶携。国虑白圭壑，城危智伯堤。旸乌果安在，转觉漏天低。
五月九日甲子至月望庚午大雨水不已十首·其九
作者：方回
朝代：元
体裁：五言律诗

今日云霄客，何人禹稷思。树高堪避溺，稻尽底充饥。苦口非吾事，衰躯异昔时。东溟容有限，细读后山诗。
五月九日甲子至月望庚午大雨水不已十首·其二
作者：方回
朝代：元
体裁：五言律诗

波浪冒原田，群鱼不自全。返常真足怪，行险绝堪怜。骤作乘时快，遄成失势颠。儿童拾鳗鳝，争著柳枝穿。
五月九日甲子至月望庚午大雨水不已十首·其五
作者：方回
朝代：元
体裁：五言律诗

能免尧捐瘠，端由稷播艰。民生频不竞，世故政相关。穴蚁移楼杪，田蛙产灶间。丰凶卜檐溜，半月响潺湲。
五月九日甲子至月望庚午大雨水不已十首·其八
作者：方回
朝代：元
体裁：五言律诗

平地惊胥怒，滔天类鲧湮。稍低三板水，不活百城人。已拚过从绝，徒工徙倚频。鹄形无白粲，蜂起有黄巾。
五月九日甲子至月望庚午大雨水不已十首·其六
作者：方回
朝代：元
体裁：五言律诗

眼待稻花看，青苗浸急湍。万家应恸哭，五月更恒寒。政尔千仓足，犹云一饭难。凶灾忽如此，容易便平安。
五月九日甲子至月望庚午大雨水不已十首·其十
作者：方回
朝代：元
体裁：五言律诗

西湖湖外水，汹涌入城流。比户升高阁，通衢塞大舟。学泅儿辈喜，绝爨老夫忧。会见蹄涔涸，鱼虾悔浪游。
五月九日甲子至月望庚午大雨水不已十首·其四
作者：方回
朝代：元
体裁：五言律诗

江南梅子雨，骚客古今愁。岂意连年夏，频妨庶事秋。为鱼民自痛，食肉尔何忧。衰老那禁得，看天独倚楼。
五月二十一夜雨未止六昼夜水涨寇阻无人入城
作者：方回
朝代：元
体裁：五言律诗

昼夜雨滂沱，平畴变海河。地如随水去，天岂厌人多。讨叛犹输粟，攻坚未掩戈。积阴凝杀气，玄造意如何。
五月二十三日怀归二首
作者：方回
朝代：元

拔茅犹在盍归休，何事清河日倚楼。百岁四分三已过，十朝九醉一无愁。独遗蕙帐容逋客，谁向瓜田识故侯。定是紫阳山下路，西风仙袂揖浮丘。生红一簇海榴枝，惭愧虚翁两鬓丝。久客湖山何足恋，□□父子自相知。江南江北千钟酒，身后身前万首诗。连□□霖忽开朗，人生亦有晚晴时。
五月二十三日怀归二首·其一
作者：方回
朝代：元
体裁：七言律诗

拔茅犹在盍归休，何事清河日倚楼。百岁四分三已过，十朝九醉一无愁。独遗蕙帐容逋客，谁向瓜田识故侯。定是紫阳山下路，西风仙袂揖浮丘。
五月二十三日怀归二首·其二
作者：方回
朝代：元
体裁：七言律诗

生红一簇海榴枝，惭愧虚翁两鬓丝。久客湖山何足恋，□□父子自相知。江南江北千钟酒，身后身前万首诗。连□□霖忽开朗，人生亦有晚晴时。
五月二十三日甲子交六月节稍晴三四五復大雨贼寨未下
作者：方回
朝代：元
体裁：五言律诗

每日看天色，今年厌雨声。重新六甲换，喜得一朝晴。疲卒淹穷谷，饥民守坏城。竹深荷净处，犹忆旧承平。
五月二十八日塘头小集呈同游刘元辉杨復之
作者：方回
朝代：元
体裁：古风

山中五日寒，霖雨久不止。稍稍云意开，骎骎日色美。驾言出东城，道傍玩流水。胸次积滞闷，一见似可洗。问讯元方兄，太息雍端子。养性在知命，制事当达理。病乃老人常，贫非志士耻。时运纵衰谢，见趣肯卑鄙。荒野叩槿楥，幽轩俯莲沚。吾友跫然来，君子有酒旨。青甘剖嘉瓜，碧脆摘新李。加笾何必多，真率故佳尔。学道气臭合，成文笑谈绮。鸣禽窥林间，跳鱼出波底。惊见我辈人，未有客如此。良晤匪易得，浅醉弥可喜。会当时盍簪，斯乐未云已。
五月二夜闻雨大□□日至杭
作者：方回
朝代：元
体裁：七言绝句

□凉唤起酒醒人，听雨更阑得句新。儿子远来作生□，□□□十六年身。
五月六月雨寒二十馀日
作者：方回
朝代：元
体裁：七言律诗

五月今年更索裘，穷山积雨冷于秋。斯须变化真难料，宿昔沉绵幸少瘳。老强读书犹有益，贫因知道故无忧。葵花零落浑閒事，且望田家早稻收。
五月初三日雨寒痰嗽
作者：方回
朝代：元
体裁：七言律诗

门外葵花一丈高，讵期端午更绵袍。佩符岂有玉刚卯，挑药久无金错刀。人老形骸宜瘦劣，时危心肺倍焦劳。柴门昼掩身多病，听雨寒窗首屡搔。
五月初二日闻祁门县四月二十七日大水没鼓楼蛟龙斗争溺死者多休宁县江潭等处亦多漂溺
作者：方回
朝代：元
体裁：五言律诗

今岁知何处，天刑亦惨哉。潢池犹未静，洚水复为灾。民叛非无说，官贪有自来。祁门郑龙斗，此祸又谁胎。
五月初十日病体少苏
作者：方回
朝代：元
体裁：七言律诗

仙棋一局烂樵柯，尘世纷纷梦幻多。病起镜中非复我，愁来酒外更无它。逍遥悟解参庄叟，矍铄形容谢伏波。忽省明朝又生日，暮年归计欲如何。
五月十一日早问政山房三首
作者：方回
朝代：元

道士携壶酒，相迎劝瓦卮。野葩芳杖屦，林霭润须眉。自说夜频醉，不知朝有饥。问曾辟谷否，擘树嚼松芝。四十里苍翠，中环万屈盘。望城藏谷底，觅路上云端。笋出一春醉，樵深三伏寒。山翁无将相，祇是敬黄冠。纵不烧丹汞，村人总是仙。今朝才酒债，明日有柴钱。指草能医病，争棋每让先。活龙肯相赠，竹杖掘深鞭。
五月十一日早问政山房三首·其一
作者：方回
朝代：元
体裁：五言律诗

道士携壶酒，相迎劝瓦卮。野葩芳杖屦，林霭润须眉。自说夜频醉，不知朝有饥。问曾辟谷否，擘树嚼松芝。
五月十一日早问政山房三首·其三
作者：方回
朝代：元
体裁：五言律诗

纵不烧丹汞，村人总是仙。今朝才酒债，明日有柴钱。指草能医病，争棋每让先。活龙肯相赠，竹杖掘深鞭。
五月十一日早问政山房三首·其二
作者：方回
朝代：元
体裁：五言律诗

四十里苍翠，中环万屈盘。望城藏谷底，觅路上云端。笋出一春醉，樵深三伏寒。山翁无将相，祇是敬黄冠。
五月十一日生朝三首
作者：方回
朝代：元

浊醪儿辈尚能谋，且勿惊忧且勿愁。不肯前朝峨豸角，可于当世较蝇头。永无紫绶金章梦，甘与青鞋布袜休。旦夕贼平岁中熟，茅柴杯外更何求。本非高蹈挂朝冠，自是危途举足难。世上十年人不识，山中五月夜犹寒。感风垂死骨骸痛，止酒近旬杯杓乾。牵率亲朋致嘉惠，时危敢作等閒看。强展愁眉进一杯，年年红熟见杨梅。至亲阻寇全无信，时贵嫌贫近不来。京兆旧游张敞马，督亢遥望剧辛台。华荣寂寞手翻覆，好在徉狂老万回。
五月十一日生朝三首·其一
作者：方回
朝代：元
体裁：七言律诗

浊醪儿辈尚能谋，且勿惊忧且勿愁。不肯前朝峨豸角，可于当世较蝇头。永无紫绶金章梦，甘与青鞋布袜休。旦夕贼平岁中熟，茅柴杯外更何求。
五月十一日生朝三首·其三
作者：方回
朝代：元
体裁：七言律诗

强展愁眉进一杯，年年红熟见杨梅。至亲阻寇全无信，时贵嫌贫近不来。京兆旧游张敞马，督亢遥望剧辛台。华荣寂寞手翻覆，好在徉狂老万回。
五月十一日生朝三首·其二
作者：方回
朝代：元
体裁：七言律诗

本非高蹈挂朝冠，自是危途举足难。世上十年人不识，山中五月夜犹寒。感风垂死骨骸痛，止酒近旬杯杓乾。牵率亲朋致嘉惠，时危敢作等閒看。
五月十四日梅雨始通走笔二十韵
作者：方回
朝代：元
体裁：古风

迩日岂无雨，东有西或无。有亦仅鸣瓦，不肯鸣庭除。檐声尚难滴，况望浮沟渠。滂沱靡后继，霹雳空先驱。山田半未莳，莳早青苗枯。切虑旱势迫，莫办暑气苏。去岁当此际，浙乡渺为湖。穷冬六十日，所至雪塞途。无乃天力竭，有如酒家垆。瓮盎夙倾倒，遂绝来者沽。或谓帝有赫，岂忍氓毕屠。久蓄必大泄，勿遽宜少须。邻寺钟鼓晦，顿与常时殊。果即骤倾注，屋漏衣巾濡。平明视荒园，破鞋涉泥途。讵惜葵卉仆，但喜豆叶腴。西溪报桥断，渡舫若小纡。遥想农出野，蓑笠争奔趋。吾虽乏良畴，窘饥意已纾。天下免沟瘠，敢叹瓶无储。
五月旦抵旧隐
作者：方回
朝代：元
体裁：古风

柳萌整征鞍，杏熟卸归驮。风帆辍湘游，云屋返黟卧。天暑室人瘦，地荒园叟惰。长男近弄瓦，累重讵足贺。次男久投笔，学废不堪课。阿高兄子之，性刚未少剉。阿明垂四龄，语迟无可奈。一事独慰意，添竹踰百个。碧玉韵凉飔，我倡此君和。邻友各有携，野僧亦见过。陶门故常关，孔客复满座。微言订近役，何苦触尘堁。筋骸已衰老，踪迹尚奔播。八字马交驰，一生蚁旋磨。晚节休官心，悼猛就新愞。岂其尚有求，未甘忍寒饿。神魂倘可收，焉俟赋招些。
五湖空濛图
作者：方回
朝代：元
体裁：古风

五湖之水何冥冥，五湖之山何青青。烟雨空濛寄绢素，吾闻善画不画形。画山画水画烟雨，界画点缀分秤星。寓意托兴有所主，人品高绝名芳馨。斗牛分野古彭蠡，橘柚包贡今洞庭。史传同异不可考，青草丹阳兼宫亭。诸老英魂可招否，亡吴霸越携娉婷。三致千金变名姓，橐装恐带战血腥。陆龟蒙，张季鹰，无功可上彝鼎铭。江湖粗有莼可羹，何必石崇齑韭萍。满身花影醉归夜，何必涯训居朝廷。三高之中去一高，似于人物太渭泾。鸱夷子者非我侣，焉得张陆二高复起与我共扬舲。
人日立春记苦雨无冰
作者：方回
朝代：元
体裁：古风

三十七日昼夜雨，中间一雪终无冰。今日立春遇人日，问天肯晴天不应。东南我记前庚子，徽城纸包馈杭米。乞人抢夺人食人，旱极西湖乾见底。今我七十四岁翁，苟全性命遨春风。略雪不冰又庚子，幸而去年秋犹丰。西湖莫作痴猫守，紫阳山下可归否。天终不杀好心人，有钱买花仍买酒。
人生如流丸
作者：方回
朝代：元
体裁：古风

人生如流丸，冉冉不肯住。草变鶗鴂鸣，花零蝴蝶去。去去无奈何，一饭三起步。鬓绿密已稀，红颜新忽故。往悔杳莫追，前瞻冥未悟。破镜忽偶圆，堕甑宁足顾。方池疏雨馀，历历见鸟度。沉吟高树间，聊用写心素。
仇仁近之姑苏别后奉寄
作者：方回
朝代：元
体裁：五言律诗

诗眼到姑苏，今愁古恨俱。台惊吴后鹿，江问汉时鲈。矫夺风应息，怀襄气未苏。梅边早回首，飞鹤望林逋。
仇仁近母邢夫人挽诗
作者：方回
朝代：元
体裁：五言律诗

慈颜才一识，近获拜书楼。忽化金棺火，应添石室筹。乡邻传阃范，吊祭尽儒流。令子今和靖，诗名甲此州。
今春苦雨初有春半曾无十日晴之句去立夏无几日愈雨足成五诗
作者：方回
朝代：元

小楼欲下怕泥行，春半曾无十日晴。老眼看花如隔雾，只消卧听卖花声。今年草草过清明，春莫曾无十日晴。担上牡丹犹许见，城中浑不识莺声。青梅未了已朱樱，春尽曾无十日晴。稍欲出城问蚕麦，生愁城外杜鹃声。湖头准拟赏新晴，雨过风号万马声。宋玉未誇巫峡梦，杜陵翻作渼陂行。读书听雨过三更，定是明朝又不晴。就枕未鼾饥鼠出，掀书舐砚上灯檠。
今春苦雨初有春半曾无十日晴之句去立夏无几日愈雨足成五诗·其一
作者：方回
朝代：元
体裁：七言绝句

小楼欲下怕泥行，春半曾无十日晴。老眼看花如隔雾，只消卧听卖花声。
今春苦雨初有春半曾无十日晴之句去立夏无几日愈雨足成五诗·其三
作者：方回
朝代：元
体裁：七言绝句

青梅未了已朱樱，春尽曾无十日晴。稍欲出城问蚕麦，生愁城外杜鹃声。
今春苦雨初有春半曾无十日晴之句去立夏无几日愈雨足成五诗·其二
作者：方回
朝代：元
体裁：七言绝句

今年草草过清明，春莫曾无十日晴。担上牡丹犹许见，城中浑不识莺声。
今春苦雨初有春半曾无十日晴之句去立夏无几日愈雨足成五诗·其五
作者：方回
朝代：元
体裁：七言绝句

读书听雨过三更，定是明朝又不晴。就枕未鼾饥鼠出，掀书舐砚上灯檠。
今春苦雨初有春半曾无十日晴之句去立夏无几日愈雨足成五诗·其四
作者：方回
朝代：元
体裁：七言绝句

湖头准拟赏新晴，雨过风号万马声。宋玉未誇巫峡梦，杜陵翻作渼陂行。
今秋行
作者：方回
朝代：元
体裁：古风

八月十五夜赏月，楼台丝管沸金穴。百万珠帘捲嫩凉，茉莉花阑木犀发。八月十八日观潮，幕帟粉黛迎兰桡。雪山沃天雷动地，出没红旗争锦标。此是钱塘旧风俗，骄贵小儿生华屋。四时有春无秋风，常知歌笑不识哭。一年不似一年秋，渐衰渐老成白头。去年之秋尚云乐，今年之秋何其愁。中户田租三万石，水潦不容收一粒。况从兵乱窘避地，白璧黄金俱丧失。前朝后市旧富人，半作道傍蓝缕身。委巷小民或绝食，粥卖伉俪捐僮侲。一切时节不复讲，履长贺岁犹卤莽。淫雨连旬未必晴，潮何人观月谁赏。月缺月圆宵复宵，潮落潮生朝又朝。事与承平不异处，唯有南来秋雁飘。
代次韵闻砧
作者：方回
朝代：元
体裁：七言律诗

谁家秋夜捣衣声，遥忆良人在戍营。野宿貔貅天一角，树移乌鹊月三更。怨怀想像闺中切，逸韵悠扬枕上清。砧杵催成岁迟暮，抚时亦觉壮心惊。
令狐信芳招饮天庆呈张文焕
作者：方回
朝代：元
体裁：古风

仲秋久不雨，残暑气犹郁。昼梦化飞鸿，青冥脱罗罻。果有叩门者，嘉招为湔祓。林下见高人，杯中得佳物。世故万不平，如利剑一刜。何况诗家流，谈锋出奇倔。味同本道合，心敬匪貌屈。维兹古琳宫，岿然金碧屹。生云石巑岏，荫日树蓊蔚。更有竹万竿，风梢互披拂。黄冠作何行，享此傲簪绂。吾侪许借景，仙意亦彷佛。其徒传异书，升空白日歘。腐儒早知命，灵丹未甘乞。座间亦有赋，肠枯语言吃。崖根茗泉深，尚留一再掘。
以桐江旧诗十五卷呈范君泽
作者：方回
朝代：元
体裁：七言律诗

人品悬知大不同，一丝羞见钓台风。七年假守如虚叟，万首新诗似放翁。贷死偶馀吟鬓白，每生犹想战尘红。范侯胸次秋天碧，好借宽閒翼断鸿。
以读书破万卷下笔如有神为韵赋十诗送赵然然如大都
作者：方回
朝代：元

博学果何谓，书不可不读。子思继以审，子夏继以笃。是皆返诸心，夫岂泥简牍。试一凭危楼，万里送鸿鹄。羲皇卦未画，世间有何书。今人所校者，惟亥豕鲁鱼。曷不洗肺肠，求诸天地初。此理傥有得，万卷皆空虚。所谓先天易，诸人识不破。独一观物翁，入手不放过。太极是生两，然后品物播。参以邵子言，佛老义自堕。误训若稽古，字至于三万。一言思无邪，可以了群怨。世人尔所有，夜光珠径寸。吾侪道固穷，君子兼山艮。扬雄论立师，始于书一卷。曾子贯忠恕，本无书可传。赵子足著述，古今妙贯穿。考诸领袖间，深衣有表撰。朱先之桑梓，如我二人者。赵子于吟诗，一字不妄下。虚叟明八十，硉矹老病马。年龄已衰颓，文字亦苟且。妙年尝自负，韩子补天笔。年及渭滨人，今也老无力。送君如燕都，谁门可长揖。苏举黄自代，靖翁独我识。言诗卜子夏，作赋马相如。三十六字母，文公之四书。知君便便中，自有一石渠。以貌失子羽，诸公其慎诸。鲁语第一篇，子曰即次有。有子与曾子，专美孔圣后。乃知古学者，尊师复重友。君之师友何，殆不止韩柳。后生信可畏，君年未四旬。我老长空倍，閒将三十春。学行各有见，出处何必均。宁将诗泣鬼，肯与钱称神。
以读书破万卷下笔如有神为韵赋十诗送赵然然如大都·其一
作者：方回
朝代：元
体裁：古风

博学果何谓，书不可不读。子思继以审，子夏继以笃。是皆返诸心，夫岂泥简牍。试一凭危楼，万里送鸿鹄。
以读书破万卷下笔如有神为韵赋十诗送赵然然如大都·其七
作者：方回
朝代：元
体裁：古风

妙年尝自负，韩子补天笔。年及渭滨人，今也老无力。送君如燕都，谁门可长揖。苏举黄自代，靖翁独我识。
以读书破万卷下笔如有神为韵赋十诗送赵然然如大都·其三
作者：方回
朝代：元
体裁：古风

所谓先天易，诸人识不破。独一观物翁，入手不放过。太极是生两，然后品物播。参以邵子言，佛老义自堕。
以读书破万卷下笔如有神为韵赋十诗送赵然然如大都·其九
作者：方回
朝代：元
体裁：古风

鲁语第一篇，子曰即次有。有子与曾子，专美孔圣后。乃知古学者，尊师复重友。君之师友何，殆不止韩柳。
以读书破万卷下笔如有神为韵赋十诗送赵然然如大都·其二
作者：方回
朝代：元
体裁：古风

羲皇卦未画，世间有何书。今人所校者，惟亥豕鲁鱼。曷不洗肺肠，求诸天地初。此理傥有得，万卷皆空虚。
以读书破万卷下笔如有神为韵赋十诗送赵然然如大都·其五
作者：方回
朝代：元
体裁：古风

扬雄论立师，始于书一卷。曾子贯忠恕，本无书可传。赵子足著述，古今妙贯穿。考诸领袖间，深衣有表撰。
以读书破万卷下笔如有神为韵赋十诗送赵然然如大都·其八
作者：方回
朝代：元
体裁：古风

言诗卜子夏，作赋马相如。三十六字母，文公之四书。知君便便中，自有一石渠。以貌失子羽，诸公其慎诸。
以读书破万卷下笔如有神为韵赋十诗送赵然然如大都·其六
作者：方回
朝代：元
体裁：古风

朱先之桑梓，如我二人者。赵子于吟诗，一字不妄下。虚叟明八十，硉矹老病马。年龄已衰颓，文字亦苟且。
以读书破万卷下笔如有神为韵赋十诗送赵然然如大都·其十
作者：方回
朝代：元
体裁：古风

后生信可畏，君年未四旬。我老长空倍，閒将三十春。学行各有见，出处何必均。宁将诗泣鬼，肯与钱称神。
以读书破万卷下笔如有神为韵赋十诗送赵然然如大都·其四
作者：方回
朝代：元
体裁：古风

误训若稽古，字至于三万。一言思无邪，可以了群怨。世人尔所有，夜光珠径寸。吾侪道固穷，君子兼山艮。
以采菊东篱下悠然见南山为韵赋十首
作者：方回
朝代：元

九日已过一，嘉菊无人采。晴轩醉馀芳，赖有我辈在。胸著酒斗许，意阔浩如海。谁能起九原，共与推千载。儿女较唇舌，我岂尔能浼。生者不聊生，死者已鬼录。死视生或优，冥默谢耻辱。侧闻田野间，十人九饥腹。奈何值狼贪，尚欲肆荼毒。客去醉眼冷，独坐数残菊。我诗无所师，意略与古同。豪士见之笑，寒苦啼秋虫。采菊忽见山，不辨南与东。奇句忽天来，目断孤征鸿。岂有学圣贤，而不忍饥穷。移石甃缺路，折竹樊疏篱。檐间见一蛛，悬身堕长丝。随风有所罥，罗络纵横施。胸中密经纬，似不过一饥。用意尔许恶，何待网成时。平生天外心，异乎诸子者。著鞭无前途，焉用取竹马。乍争祖逖先，肯出桓温下。黄钟晚遭毁，轰雷釜鸣瓦。细玩郊沙爻，可不举需疋。不谓予坦率，即谓予缪悠。冷官尚难为，热官何可求。寂寂雀罗门，无复车前驺。但恐严光足，终胜张禹头。客来且一觞，十觞未遽休。士衡怒鬼子，仲氏不谓然。云间对日下，此语亦浅旃。丈夫贵有立，声名动万年。青蝇能肆污，白璧讵改妍。君但满酌我，一笑吞青天。不见渊明面，渊明心可见。问何以见之，老菊耐霜霰。尚欲招祖谢，岂不鄙湛羡。市朝纷屠剥，禄位甘苟贱。高举能免此，学陶亦云善。正始有遗音，衣冠落东南。典午赖群贤，历年百有三。吾闻运甓人，功与王谢参。晦俭佐宋齐，卖国尔乃甘。陶氏独有孙，饥死终无惭。今日见此山，明日见此山。有时或不见，乃在云雾间。世事亦如此，反覆多阻艰。阴晦待其晴，山色终当还。俗诮勿与竞，誓死保此间。
以采菊东篱下悠然见南山为韵赋十首·其一
作者：方回
朝代：元
体裁：古风

九日已过一，嘉菊无人采。晴轩醉馀芳，赖有我辈在。胸著酒斗许，意阔浩如海。谁能起九原，共与推千载。儿女较唇舌，我岂尔能浼。
以采菊东篱下悠然见南山为韵赋十首·其七
作者：方回
朝代：元
体裁：古风

士衡怒鬼子，仲氏不谓然。云间对日下，此语亦浅旃。丈夫贵有立，声名动万年。青蝇能肆污，白璧讵改妍。君但满酌我，一笑吞青天。
以采菊东篱下悠然见南山为韵赋十首·其三
作者：方回
朝代：元
体裁：古风

我诗无所师，意略与古同。豪士见之笑，寒苦啼秋虫。采菊忽见山，不辨南与东。奇句忽天来，目断孤征鸿。岂有学圣贤，而不忍饥穷。
以采菊东篱下悠然见南山为韵赋十首·其九
作者：方回
朝代：元
体裁：古风

正始有遗音，衣冠落东南。典午赖群贤，历年百有三。吾闻运甓人，功与王谢参。晦俭佐宋齐，卖国尔乃甘。陶氏独有孙，饥死终无惭。
以采菊东篱下悠然见南山为韵赋十首·其二
作者：方回
朝代：元
体裁：古风

生者不聊生，死者已鬼录。死视生或优，冥默谢耻辱。侧闻田野间，十人九饥腹。奈何值狼贪，尚欲肆荼毒。客去醉眼冷，独坐数残菊。
以采菊东篱下悠然见南山为韵赋十首·其五
作者：方回
朝代：元
体裁：古风

平生天外心，异乎诸子者。著鞭无前途，焉用取竹马。乍争祖逖先，肯出桓温下。黄钟晚遭毁，轰雷釜鸣瓦。细玩郊沙爻，可不举需疋。
以采菊东篱下悠然见南山为韵赋十首·其八
作者：方回
朝代：元
体裁：古风

不见渊明面，渊明心可见。问何以见之，老菊耐霜霰。尚欲招祖谢，岂不鄙湛羡。市朝纷屠剥，禄位甘苟贱。高举能免此，学陶亦云善。
以采菊东篱下悠然见南山为韵赋十首·其六
作者：方回
朝代：元
体裁：古风

不谓予坦率，即谓予缪悠。冷官尚难为，热官何可求。寂寂雀罗门，无复车前驺。但恐严光足，终胜张禹头。客来且一觞，十觞未遽休。
以采菊东篱下悠然见南山为韵赋十首·其十
作者：方回
朝代：元
体裁：古风

今日见此山，明日见此山。有时或不见，乃在云雾间。世事亦如此，反覆多阻艰。阴晦待其晴，山色终当还。俗诮勿与竞，誓死保此间。
以采菊东篱下悠然见南山为韵赋十首·其四
作者：方回
朝代：元
体裁：古风

移石甃缺路，折竹樊疏篱。檐间见一蛛，悬身堕长丝。随风有所罥，罗络纵横施。胸中密经纬，似不过一饥。用意尔许恶，何待网成时。
仲夏书事十首
作者：方回
朝代：元

园林夏宜晓，叶叶溜晴光。此地吾能净，非天独肯凉。汲泉看马饮，刬草免蛇藏。似亦为形役，终无市井忙。南风吹密树，古屋隐林隈。捲画防梅雨，镌诗惜石苔。医书邻叟借，庵记野僧催。细省仍微笑，犹胜走俗埃。幽居少四邻，长日属閒人。石气常蒸雾，莺声不改春。子钱偿未已，卯酒醉何频。说与耘畦者，无锥未是贫。閒身何所事，诗外别无心。但见独危坐，焉知长苦吟。兵戈生长老，梦幻去来今。感慨亦徒尔，宾来酒且斟。息担秋云季，扶犁夏欲中。园林初畏日，里巷只雌风。饼粥悭鱐脯，醯盐劣韭葱。藕丝冰水旧，谁识少陵翁。菜梜朝酲后，茶瓯午困前。入帘禽避弹，升灶蚁求膻。观物因多感，谋生各务全。蚕登新麦贱，田叟荷皇天。劲瘦元弘博，凄酸忽壮豪。为诗兼众体，此事属吾曹。俗学三书虎，雄心六钓鳌。兰枯菊犹短，不羡蜀葵高。弃置乾坤事，归休水竹居。不因徵急债，尽可读残书。齑糁畬田粟，姜羹石涧鱼。论文同小酌，未觉故人疏。细酌浮菖酒，閒吟树蕙文。卖符羞米贼，采药按桐君。壬日近梅溽，午风生草薰。湖航三纪梦，荷盖石榴裙。暑月忆寒月，老身兼病身。簟谁分长物，酒并缺贤人。山市冰难致，家园蒜自珍。黄芽冷香饮，回首叹扬尘。
仲夏书事十首·其一
作者：方回
朝代：元
体裁：五言律诗

园林夏宜晓，叶叶溜晴光。此地吾能净，非天独肯凉。汲泉看马饮，刬草免蛇藏。似亦为形役，终无市井忙。
仲夏书事十首·其七
作者：方回
朝代：元
体裁：五言律诗

劲瘦元弘博，凄酸忽壮豪。为诗兼众体，此事属吾曹。俗学三书虎，雄心六钓鳌。兰枯菊犹短，不羡蜀葵高。
仲夏书事十首·其三
作者：方回
朝代：元
体裁：五言律诗

幽居少四邻，长日属閒人。石气常蒸雾，莺声不改春。子钱偿未已，卯酒醉何频。说与耘畦者，无锥未是贫。
仲夏书事十首·其九
作者：方回
朝代：元
体裁：五言律诗

细酌浮菖酒，閒吟树蕙文。卖符羞米贼，采药按桐君。壬日近梅溽，午风生草薰。湖航三纪梦，荷盖石榴裙。
仲夏书事十首·其二
作者：方回
朝代：元
体裁：五言律诗

南风吹密树，古屋隐林隈。捲画防梅雨，镌诗惜石苔。医书邻叟借，庵记野僧催。细省仍微笑，犹胜走俗埃。
仲夏书事十首·其五
作者：方回
朝代：元
体裁：五言律诗

息担秋云季，扶犁夏欲中。园林初畏日，里巷只雌风。饼粥悭鱐脯，醯盐劣韭葱。藕丝冰水旧，谁识少陵翁。
仲夏书事十首·其八
作者：方回
朝代：元
体裁：五言律诗

弃置乾坤事，归休水竹居。不因徵急债，尽可读残书。齑糁畬田粟，姜羹石涧鱼。论文同小酌，未觉故人疏。
仲夏书事十首·其六
作者：方回
朝代：元
体裁：五言律诗

菜梜朝酲后，茶瓯午困前。入帘禽避弹，升灶蚁求膻。观物因多感，谋生各务全。蚕登新麦贱，田叟荷皇天。
仲夏书事十首·其十
作者：方回
朝代：元
体裁：五言律诗

暑月忆寒月，老身兼病身。簟谁分长物，酒并缺贤人。山市冰难致，家园蒜自珍。黄芽冷香饮，回首叹扬尘。
仲夏书事十首·其四
作者：方回
朝代：元
体裁：五言律诗

閒身何所事，诗外别无心。但见独危坐，焉知长苦吟。兵戈生长老，梦幻去来今。感慨亦徒尔，宾来酒且斟。
会张仲实宅得天字
作者：方回
朝代：元
体裁：五言律诗

兵甲更多难，桑榆迫暮年。孰能容此老，犹得并诸贤。空阔瞻乔木，推移叹逝川。醉乡春有路，暂觉异寒天。
会真吟
作者：方回
朝代：元
体裁：古风

俗缘罥区中，幽意傒方外。兹坡一褰裳，万事忽蝉蜕。心与江流远，眼逐天宇大。小轩纳空明，坐觉众真会。独树表高原，遥峰淡微霭。倦喜床座稳，渴赏茗味最。道人有神丹，一撮似可丐。愧我屋宅老，朽壁讵堪绘。思归僮仆嗔，忍饥儿女慨。云卧殊未可，当且还钓濑。
会鹤臞郑高士庵为予写神走笔赋杂言
作者：方回
朝代：元
体裁：古风

我不羡渠乘大马食肥肉，我不羡渠寝细毡居华屋。富贵两字输与渠，奈渠未免一字俗。我有诗肠如月朗三秋，我有酒肠如海吞百渎。西湖之水足供酒一杯，西湖之山可作诗千幅。羽客写我醉吟意，雪为长髯电为目。岂知天上三台星，焉用人间九州督。仕宦不达坐多言，衰老未死缘寡欲。眉毛及须尚如漆，此为寿相万事足。莫言不智又无福，宁当忍穷勿受辱。气豪未减天外鸿，神清差似霜前菊。有人指点问为谁，云是紫阳方虚谷。欲求我者，南山之南，北山之北。
估客乐
作者：方回
朝代：元
体裁：古风

为吏受赇婴木索，汉相忽遭东市斮。不如估客取邪赢，居货罔人人不觉。布素寒儒守乡学，夜夜孤灯同寂寞。不如估客醉名倡，百万呼卢投六博。估客乐哉真复乐，大舶飞山走城郭。珊瑚未数绿珠楼，家僮多似临邛卓。十牛之车三百车，雪象红牙水犀角。养犬喂肉睡毡毯，马厩驴槽亦丹臒。生不羡凤凰池，死不爱麒麟阁，估客乐哉真复乐。迩来六月钱塘潮，一估传呼千估愕。大风来自度朔山，吹倒岷峨舞衡岳。一江一日殒千艘，四海五湖可隃度。诸宝下输龙王宫，虾蟹龟鼋恣吞嚼。人言估客乐，估客有时也不乐。百年计较千年心，不禁一日风涛恶。
何仁甫作室日生男
作者：方回
朝代：元
体裁：七言律诗

筑室肇闻开吉卜，弄璋恰喜共良辰。千间广厦连云起，一颗明珠入掌新。撰上梁文焉用我，作汤饼客可无人。门闾如此须高大，他日能容驷马轮。
俗叹
作者：方回
朝代：元
体裁：七言律诗

六十馀年老病身，少曾识破世间人。俗棋幸胜元无著，市药多誇总不真。傅粉涂脂何可近，藏机伏阱未须嗔。莲华岳顶看秋月，莫向长安踏市尘。
俞鉴山月歌
作者：方回
朝代：元
体裁：古风

诗人诗向虚空攫，平地望月不可摸。或谓高山去天近，好登东岳陟西岳。岳峰峻极未到天，仰面难舐兔臼药。末由手挽月娥衣，诗思肯从天上落。不如斟月入杯中，诗酒肠吸杯月空。一杯一首百杯百，天送佳句来长风。仙人轻举跨飞鹤，游子归思随征鸿。扶摇直上九万里，未办顶摩丹桂宫。所以诗人世难得，倚靠梯凳探月窟。山头拿月月愈远，尘里抉诗诗不出。大江汹涌波跳金，谪仙捉月沦采石。是为诗人善搜诗，何知君非今李白。
修石山
作者：方回
朝代：元

土山未甚正，有石亦颇攲。方矩一再度，夙具锸与箕。晨兴命工徒，将一大治之。扫砾斫枯蘖，拥泥护芳荑。春雷已惊蛰，犹以寒自疑。蚯蚓缩未动，虾䗫僵如痴。此役彼不安，慈悯其忍为。复有蜈蚣蝎，壤发难迅驰。仆夫听使去，梃杵肯遽施。至所谓蛇者，众怒争剪夷。赤练稍宛转，碎首忽若糜。人迹不至处，掷出园外篱。天地主生育，乳孕无穷期。何土草不茂，何水鱼不滋。毒堇及淫蜮，赋物曷至兹。峥嵘不能亩，蜗蚁千万斯。凶恶如此辈，均受亭毒私。理有不可晓，颜蹠同世时。閒居理花药，娱心聊自怡。小小事兴作，虫豸关安危。何况大骚动，疮痏良可知。诛恶亦一快，感慨因成诗。
俳体戏书二首
作者：方回
朝代：元

拟训诸郎业典坟，浪嗔众富醉红裙。千金子拥三千客，万户侯提百万军。带索荣公知不羡，饮瓢颜子定无闻。渊明肯仰宣明面，早办棺前自祭文。世变茫茫不可期，珊瑚作婢捣黄糜。八千里有假附子，二十年无生荔枝。司马梦迷苏小小，屏山诗痛李师师。祇应骨朽心犹在，倒海难湔万古悲。
俳体戏书二首·其一
作者：方回
朝代：元
体裁：七言律诗

拟训诸郎业典坟，浪嗔众富醉红裙。千金子拥三千客，万户侯提百万军。带索荣公知不羡，饮瓢颜子定无闻。渊明肯仰宣明面，早办棺前自祭文。
俳体戏书二首·其二
作者：方回
朝代：元
体裁：七言律诗

世变茫茫不可期，珊瑚作婢捣黄糜。八千里有假附子，二十年无生荔枝。司马梦迷苏小小，屏山诗痛李师师。祇应骨朽心犹在，倒海难湔万古悲。
倚梅观雪
作者：方回
朝代：元
体裁：七言律诗

空山浩浩朔风吹，萧飒如蓬两鬓垂。独倚寒梅看远雪，合呼美酒赋新诗。剡舟地迥何由往，陇驿天遥亦谩思。忽忆立年湖上事，金樽银笔永无期。
倚楼二首
作者：方回
朝代：元

西风迎面晚凉新，略展青铜正幅巾。独倚阑干偶无事，閒看楼下奕棋人。楼头独立到昏鸦，尽日丝空小雨斜。何补乾坤浪生死，青青无数瓦松花。
倚楼二首·其一
作者：方回
朝代：元
体裁：七言绝句

西风迎面晚凉新，略展青铜正幅巾。独倚阑干偶无事，閒看楼下奕棋人。
倚楼二首·其二
作者：方回
朝代：元
体裁：七言绝句

楼头独立到昏鸦，尽日丝空小雨斜。何补乾坤浪生死，青青无数瓦松花。
偶书
作者：方回
朝代：元

一日无酒饮，一日意不乐。一夜无酒饮，一夜睡不著。后生殊未知，老人今始觉。万卷漫读书，千金空服药。我有一杯酒，大胜凌烟阁。酣歌脱头巾，毛发动褒鄂。一夕五七起，起辄搔我头。明月挂檐前，独饮凭危楼。清晓上参井，黄昏移斗牛。残暑未云退，幸已臻新秋。天上有银河，化酒还肯不。大醉更无梦，小醉亦无愁。
偶书
作者：方回
朝代：元
体裁：七言律诗

忽明诗眼一萤飞，夜读楼头暑暂微。多醉少醒忘世故，易消难长察天机。郭中令考书廛隐，公冶长篇过古稀。正尔山林可投老，果何所恋不思归。
偶书·其一
作者：方回
朝代：元
体裁：古风

一日无酒饮，一日意不乐。一夜无酒饮，一夜睡不著。后生殊未知，老人今始觉。万卷漫读书，千金空服药。我有一杯酒，大胜凌烟阁。酣歌脱头巾，毛发动褒鄂。
偶书·其二
作者：方回
朝代：元
体裁：古风

一夕五七起，起辄搔我头。明月挂檐前，独饮凭危楼。清晓上参井，黄昏移斗牛。残暑未云退，幸已臻新秋。天上有银河，化酒还肯不。大醉更无梦，小醉亦无愁。
偶书二首
作者：方回
朝代：元

磊落终休矣，艰难晚见之。罔知当世事，殊悔少年时。一昨悬车后，蹉跎又五年。常书乞米帖，犹费买花钱。
偶书二首·其一
作者：方回
朝代：元
体裁：五言绝句

磊落终休矣，艰难晚见之。罔知当世事，殊悔少年时。
偶书二首·其二
作者：方回
朝代：元
体裁：五言绝句

一昨悬车后，蹉跎又五年。常书乞米帖，犹费买花钱。
偶亦夜坐用前韵
作者：方回
朝代：元
体裁：七言律诗

林禽畏冷暮争归，水上荒城早阖扉。敲月会棋迎皂衲，斧冰供茗唤青衣。龁萁老马厩中响，瞰烛痴蛾窗外飞。忽报楼头禁钟动，平生乐事叹今稀。
偶读戏书
作者：方回
朝代：元
体裁：七言律诗

万物乾坤判女男，始终玄理要精探。九还七返无成说，一守三存亦浪谈。未必阳神正解出，可怜痴计谩多贪。谁能唤起梅花梦，生死何为十有三。
偶读易兑卦衍朋友之义送历阳广文倪耕道应渊
作者：方回
朝代：元
体裁：古风

易象丽泽兑，朋友以讲习。设官为之师，义取互相益。六位六爻画，分明如六人。君子不可疏，小人不可亲。初以刚居下，不与四为应。和兑未有疑，吉士故可信。二以刚居中，承三其人柔。孚兑内不感，有吉无悔尤。六三柔失位，其凶曰来兑。来兑欲媚我，妄说政可外。九以刚居四，六处三五间。商度久乃决，在恶三之奸。五象师之位，刚德既中正。上比六见剥，愿勿信彼佞。极说不知已，引三之柔类。此道未光大，正人所遐弃。一令而民说，燮调奠乾坤。一言朋友说，师道亦云尊。大哉说之道，惟以刚为主。师友相与间，柔佞谨勿取。
偶题五言绝句五首
作者：方回
朝代：元

不寐常攲枕，无言独倚楼。江淹犹匪恨，庾信始为愁。落木包生意，来鸿定去期。如何萧瑟气，有许楚臣悲。春秋踰致仕，南北粗知名。有客来相问，如何不治生。为客弹长铗，□□□短衣。奈何年不肯，五过古来希。自古有治乱，谁家无是非。晓床听邻语，琐琐诉寒饥。
偶题五言绝句五首·其一
作者：方回
朝代：元
体裁：五言绝句

不寐常攲枕，无言独倚楼。江淹犹匪恨，庾信始为愁。
偶题五言绝句五首·其三
作者：方回
朝代：元
体裁：五言绝句

春秋踰致仕，南北粗知名。有客来相问，如何不治生。
偶题五言绝句五首·其二
作者：方回
朝代：元
体裁：五言绝句

落木包生意，来鸿定去期。如何萧瑟气，有许楚臣悲。
偶题五言绝句五首·其五
作者：方回
朝代：元
体裁：五言绝句

自古有治乱，谁家无是非。晓床听邻语，琐琐诉寒饥。
偶题五言绝句五首·其四
作者：方回
朝代：元
体裁：五言绝句

为客弹长铗，□□□短衣。奈何年不肯，五过古来希。
傍观
作者：方回
朝代：元
体裁：七言律诗

老桧长松玉立身，雪摧霜挫不争春。但须处士杯中物，可用明公壁后人。自审诗肩无骨相，或称书眼尚精神。南山射虎非吾事，亦复傍观野水滨。
元夕前雨不已二首
作者：方回
朝代：元

节届烧灯奈若何，客楼三夜听霶？。春风有意催花信，小雨如酥不用多。兰膏画炬出贫民，宝马香车属贵人。月姊雨师暗商榷，不须妆点上元春。
元夕前雨不已二首·其一
作者：方回
朝代：元

节届烧灯奈若何，客楼三夜听霶？。春风有意催花信，小雨如酥不用多。
元夕前雨不已二首·其二
作者：方回
朝代：元
体裁：七言绝句

兰膏画炬出贫民，宝马香车属贵人。月姊雨师暗商榷，不须妆点上元春。
元夕晴
作者：方回
朝代：元
体裁：七言律诗

渐暖风烟添软媚，新晴草木眩光晶。天回地转春犹在，物是人非意自惊。晚辈未宜欺老病，早年犹及见升平。山城旧与钱塘似，灯火笙歌彻五更。
元日小雨
作者：方回
朝代：元
体裁：七言律诗

红垂灯穗倍常明，缓缓晴须作好晴。著柳春风微有色，催花夜雨细无声。炉香早起蹒跚拜，杯酒朋来潋滟倾。一日一诗旧年例，新年一日两诗成。
元日感事
作者：方回
朝代：元
体裁：七言律诗

羞将白发见青春，世事何关虮虱臣。去就时难千里梦，是非论定百年身。偶然不死由天地，尚可无惭对鬼神。敢问名垂汉唐史，萧曹房杜本何人。
先天易吟三十首
作者：方回
朝代：元

不识第一画，羲皇运腕初。凭空说仪象，枉著汗牛书。舜禹昔禅位，曾将易问蓍。即知重八卦，已自伏羲时。高下乾坤位，东西日月门。正身当午立，一点认心源。太极元无物，群生性命根。一奇仍一偶，万象满乾坤。四象写老少，两仪书偶奇。四从两上判，惟一邵翁知。八卦各为八，枝从干上横。厥初有何物，万物一根生。钟律及星历，军师兼井田。方圆两图在，万古立鳌天。从来二生四，谁谓二生三。迷路求玄牝，精微未许探。首言天地易，次语赞羲皇。系传谁精玩，先看第一章。子半至午半，南方旋北方。往来分逆顺，治乱判阴阳。有画无言语，斯文岂易知。人心对天一，更向画前窥。天地有定位，地天阳泰三。更于通气处，细认泽山咸。乾坤坎离位，元会运世篇。三百六十岁，才似一周年。瀛登唐治日，奎聚宋兴年。子午复南北，一声啼杜鹃。圆象天仪转，方侔地里分。独超形器外，寂感一灵君。河图天地数，五与十居中。所拱中一点，心为八位宗。六爻六画后，六位六虚中。此处曾著眼，玄哉无极翁。万世复万世，人心无改时。此理本非古，伏羲先得之。先觉欲觉后，三峰列四图。求精由蕴入，言说本来无。心法先天易，盍于离位求。傥非明出地，长夜使人愁。天地囿于气，圣贤脩此心。范围非有许，生聚尚斯今。水旱尧汤有，先天数可推。圣君得贤相，翻是太平时。神农尝毒药，轩后设难经。认取卦中意，仁心救未形。水平民不溺，谷播世无饥。气数如寒暑，能无理转移。谁识归奇意，专为禦患谋。将寒储纩絮，未暮贮膏油。两重三画卦，半束百茎蓍。避就殊凶吉，元无巧与奇。画处本天地，占时通鬼神。自然大道理，丝发不由人。嗜欲损为益，荣华降是升。圆图观起处，生意伏阴凝。独妙先天学，恭惟击壤翁。返观心是易，万化出胸中。
先天易吟三十首·其一
作者：方回
朝代：元
体裁：五言绝句

不识第一画，羲皇运腕初。凭空说仪象，枉著汗牛书。
先天易吟三十首·其七
作者：方回
朝代：元
体裁：五言绝句

钟律及星历，军师兼井田。方圆两图在，万古立鳌天。
先天易吟三十首·其三
作者：方回
朝代：元
体裁：五言绝句

高下乾坤位，东西日月门。正身当午立，一点认心源。
先天易吟三十首·其九
作者：方回
朝代：元
体裁：五言绝句

首言天地易，次语赞羲皇。系传谁精玩，先看第一章。
先天易吟三十首·其二
作者：方回
朝代：元
体裁：五言绝句

舜禹昔禅位，曾将易问蓍。即知重八卦，已自伏羲时。
先天易吟三十首·其二十
作者：方回
朝代：元
体裁：五言绝句

心法先天易，盍于离位求。傥非明出地，长夜使人愁。
先天易吟三十首·其二十一
作者：方回
朝代：元
体裁：五言绝句

天地囿于气，圣贤脩此心。范围非有许，生聚尚斯今。
先天易吟三十首·其二十三
作者：方回
朝代：元
体裁：五言绝句

神农尝毒药，轩后设难经。认取卦中意，仁心救未形。
先天易吟三十首·其二十九
作者：方回
朝代：元
体裁：五言绝句

独妙先天学，恭惟击壤翁。返观心是易，万化出胸中。
先天易吟三十首·其二十二
作者：方回
朝代：元
体裁：五言绝句

水旱尧汤有，先天数可推。圣君得贤相，翻是太平时。
先天易吟三十首·其二十五
作者：方回
朝代：元
体裁：五言绝句

谁识归奇意，专为禦患谋。将寒储纩絮，未暮贮膏油。
先天易吟三十首·其二十八
作者：方回
朝代：元
体裁：五言绝句

嗜欲损为益，荣华降是升。圆图观起处，生意伏阴凝。
先天易吟三十首·其二十六
作者：方回
朝代：元
体裁：五言绝句

两重三画卦，半束百茎蓍。避就殊凶吉，元无巧与奇。
先天易吟三十首·其二四
作者：方回
朝代：元
体裁：五言绝句

水平民不溺，谷播世无饥。气数如寒暑，能无理转移。
先天易吟三十首·其五
作者：方回
朝代：元
体裁：五言绝句

四象写老少，两仪书偶奇。四从两上判，惟一邵翁知。
先天易吟三十首·其八
作者：方回
朝代：元
体裁：五言绝句

从来二生四，谁谓二生三。迷路求玄牝，精微未许探。
先天易吟三十首·其六
作者：方回
朝代：元
体裁：五言绝句

八卦各为八，枝从干上横。厥初有何物，万物一根生。
先天易吟三十首·其十
作者：方回
朝代：元
体裁：五言绝句

子半至午半，南方旋北方。往来分逆顺，治乱判阴阳。
先天易吟三十首·其十一
作者：方回
朝代：元
体裁：五言绝句

有画无言语，斯文岂易知。人心对天一，更向画前窥。
先天易吟三十首·其十七
作者：方回
朝代：元
体裁：五言绝句

六爻六画后，六位六虚中。此处曾著眼，玄哉无极翁。
先天易吟三十首·其十三
作者：方回
朝代：元
体裁：五言绝句

乾坤坎离位，元会运世篇。三百六十岁，才似一周年。
先天易吟三十首·其十九
作者：方回
朝代：元
体裁：五言绝句

先觉欲觉后，三峰列四图。求精由蕴入，言说本来无。
先天易吟三十首·其十二
作者：方回
朝代：元
体裁：五言绝句

天地有定位，地天阳泰三。更于通气处，细认泽山咸。
先天易吟三十首·其十五
作者：方回
朝代：元
体裁：五言绝句

圆象天仪转，方侔地里分。独超形器外，寂感一灵君。
先天易吟三十首·其十八
作者：方回
朝代：元
体裁：五言绝句

万世复万世，人心无改时。此理本非古，伏羲先得之。
先天易吟三十首·其十六
作者：方回
朝代：元
体裁：五言绝句

河图天地数，五与十居中。所拱中一点，心为八位宗。
先天易吟三十首·其十四
作者：方回
朝代：元
体裁：五言绝句

瀛登唐治日，奎聚宋兴年。子午复南北，一声啼杜鹃。
先天易吟三十首·其四
作者：方回
朝代：元
体裁：五言绝句

太极元无物，群生性命根。一奇仍一偶，万象满乾坤。
入五月病二七日
作者：方回
朝代：元
体裁：五言律诗

病已捐蒲酒，寒犹拥絮衣。形骸元自劣，气候每相违。人死朝朝有，吾衰事事非。尪羸存喘息，聊复信天机。
全州吕农簿挽诗三首
作者：方回
朝代：元

谁实柄咸淳，无君欲不臣。举朝皆谄子，此老独全人。去国獒频嗾，居村虎自驯。伤心诸狎客，容易竟亡陈。公田怨已盈，关币出尤轻。稍欲输忠款，初非卖直声。二千垂郡禄，五百存台评。旧日朝天路，端门野草生。先公与进时，早诵小坡诗。晚节遭多难，耆年对耄期。家贫从俗笑，国破任身危。后死元非福，前途未可知。
全州吕农簿挽诗三首·其一
作者：方回
朝代：元
体裁：五言律诗

谁实柄咸淳，无君欲不臣。举朝皆谄子，此老独全人。去国獒频嗾，居村虎自驯。伤心诸狎客，容易竟亡陈。
全州吕农簿挽诗三首·其三
作者：方回
朝代：元
体裁：五言律诗

先公与进时，早诵小坡诗。晚节遭多难，耆年对耄期。家贫从俗笑，国破任身危。后死元非福，前途未可知。
全州吕农簿挽诗三首·其二
作者：方回
朝代：元
体裁：五言律诗

公田怨已盈，关币出尤轻。稍欲输忠款，初非卖直声。二千垂郡禄，五百存台评。旧日朝天路，端门野草生。
全真教随喜
作者：方回
朝代：元
体裁：七言律诗

全真遗教契清宁，萧散无为养性灵。百岁萍蓬无定迹，一身土木已忘形。陈言不用参同契，秘法何须急律令。中有异人殊未测，倏然轻举上青冥。
八月三十日晓晴
作者：方回
朝代：元
体裁：七言律诗

高树号风始欲丹，秋晴诗老试凭栏。食贫破砚惊犹在，身瘦寒衣觉渐宽。家里儿孙音问好，客中僮仆使令难。雪前霜后归吾圃，瘦菊疏梅尽耐看。
八月二十三日早起
作者：方回
朝代：元
体裁：五言排律

不寐缘何事，无言试自思。百年攲枕里，五夜倚楼时。天下奇才少，人中间气谁。洗心方见易，知道始能诗。可用黄庭演，何劳素问医。傥来縻尔爵，小事惄如饥。栗里渊明菊，商山绮里芝。乾坤万万古，达者姓名垂。
八月二十九日雨霁玩古兰
作者：方回
朝代：元
体裁：古风

积雨不可出，五日无盐醯。纵复有雨具，出门将告谁。兹辰复何辰，明窗漏晴曦。我有古猗兰，瓦斛以莳之。举世无识者，惟有秋蝶知。紫穗密匼匝，雪茸纷葳蕤。国香袭衣袖，坚坐神自怡。微咏韩子操，长歌湘累词。空庖不遑省，聊足忘调饥。
八月二十四日宾旸华父同登秀亭二首
作者：方回
朝代：元

垂垂三径晚香开，二妙端能为我来。老瓦尚堪沽浊酒，破鞋何惜上高台。十年心事霜髯短，万□秋声画角哀。海内诗人有公等，悬崖待与斸苍苔。两公诗思欲飞扬，颇似繁台俯大梁。潇洒道装衣袖阔，昂藏寿相耳毫长。持身未惯全随俗，玩世何嫌略放狂。我有平生八叉手，兴来举酒尚洋洋。
八月二十四日宾旸华父同登秀亭二首·其一
作者：方回
朝代：元
体裁：七言律诗

垂垂三径晚香开，二妙端能为我来。老瓦尚堪沽浊酒，破鞋何惜上高台。十年心事霜髯短，万□秋声画角哀。海内诗人有公等，悬崖待与斸苍苔。
八月二十四日宾旸华父同登秀亭二首·其二
作者：方回
朝代：元
体裁：七言律诗

两公诗思欲飞扬，颇似繁台俯大梁。潇洒道装衣袖阔，昂藏寿相耳毫长。持身未惯全随俗，玩世何嫌略放狂。我有平生八叉手，兴来举酒尚洋洋。
八月二十日天晓
作者：方回
朝代：元
体裁：五言律诗

清晓潮初过，西风猎弊裘。肯为贫士地，偏觉老人愁。蟋蟀声弥急，梧桐色渐愁。残星馀几点，吾独倚吾楼。
八月二十日晓起
作者：方回
朝代：元
体裁：古风

夜阑不能寐，鸡鸣垂欲三。起步秋月影，寒发何毵毵。斗柄落山北，参旗挂庭南。三五忽四五，蛙蚓众喙缄。独有络纬声，催织何喃喃。禄仕心已息，愧未任桑蚕。昨暮缺薪米，质以衾及缣。七年为此郡，忍人所难堪。焉知窘至此，不给石与甔。独坐老树下，暗撚霜须髯。墙外行人动，丧事箫鼓酣。生之必有死，如岁代凉炎。但颇讶薄俗，不复甄廉贪。鄙诮采芝馁，歆羡脍肝馋。想见攫夺子，枥马已就衔。岂识有幽人，茹苦如饴甘。念虽乏智计，识度终不凡。儿女亦可割，深山建茅庵。
八月二十日赵西湖携酒夜醒二更记事
作者：方回
朝代：元

社袄初穿暑气收，今朝五日过中秋。隔湖我每思□□，□市公能顾小楼。斗酒只鸡承厚意，扁舟匹马约閒游。吾侪不与人间事，肯挂眉头一点愁。酒醒更深独倚楼，天清地静俯河流。梧桐影转三更月，蟋蟀声催万象秋。自古有生皆有死，即今无喜亦无忧。更著四年当八十，我于人世复何求。
八月二十日赵西湖携酒夜醒二更记事·其一
作者：方回
朝代：元
体裁：七言律诗

社袄初穿暑气收，今朝五日过中秋。隔湖我每思□□，□市公能顾小楼。斗酒只鸡承厚意，扁舟匹马约閒游。吾侪不与人间事，肯挂眉头一点愁。
八月二十日赵西湖携酒夜醒二更记事·其二
作者：方回
朝代：元
体裁：七言律诗

酒醒更深独倚楼，天清地静俯河流。梧桐影转三更月，蟋蟀声催万象秋。自古有生皆有死，即今无喜亦无忧。更著四年当八十，我于人世复何求。
八月五日病中
作者：方回
朝代：元
体裁：五言律诗

于心敢自欺，但恐不精思。未觉扶颠易，方惊悔过迟。病堪长作客，贫可荐招医。观井如彭祖，闻诸丱角时。
八月初一日
作者：方回
朝代：元
体裁：五言律诗

吾生遽如此，六十一衰翁。功过差相掩，时几大不同。冥冥终日雨，忽忽半秋风。食尽囊无物，今年始是穷。
八月初一日
作者：方回
朝代：元
体裁：七言律诗

秋风几日尚无诗，政坐炎歊转赫曦。閒被贫为魔搅挠，病须凉当药医治。薄田董穫收新粟，老圃开包献巨梨。顾此亦差胜穷宦，回头何啻十年迟。
八月初二日
作者：方回
朝代：元
体裁：七言律诗

蝉声渐渐怯西风，閒撚青枝玩菊丛。老去一身都是病，寤来万梦总成空。喜分果饵小儿女，浪费薪蔬顽仆僮。严濑家人报船至，更营樽酒恼衰翁。
八月十二夜对月
作者：方回
朝代：元
体裁：七言律诗

胡床正面紫阳山，净扫晴阶掩夜关。金气渐寒风露下，冰轮欲满斗牛间。衰怀突兀来千感，暮齿逍遥保一閒。天役万形仍自役，何为西堕又东还。
八月十二日过湖
作者：方回
朝代：元
体裁：七言绝句

荷已无花柳欲陈，秋风飒飒水粼粼。湖山惨淡西施老，细看终于胜丑人。
八月十五夜对月
作者：方回
朝代：元
体裁：七言律诗

散发披襟一再窥，未甘兀兀守书痴。月圆照尽天圆处，秋半凉当夜半时。人世无灯方作梦，山翁有酒更能诗。此心除却嫦娥外，惟许崚嶒瘦影知。
八月十五日二十日两至南山饮潇洒亭
作者：方回
朝代：元
体裁：古风

悠悠桐江水，寓庐十二年。重来六日内，两日登南山。南山有何好，高阁西北偏。隔江三千家，一抹烟霭间。阁槛一巨松，挺出众木前。野性所酷爱，老藤相纠缠。亦如我与僧，相对谈幽禅。稍遂物外性，屡写酣中篇。故侯复齐民，鬒发成华颠。念当拾此去，焉得长周旋。
八月十八日天晓二首
作者：方回
朝代：元

木犀花正盛，吹入满楼香。不是人无寐，焉知夜已长。树鸣秋雨急，潮过海天凉。自觉衣裘少，侵寻近肃霜。河中船已动，岸亦有人行。城北钟声断，楼东鬼宿明。倚□□酒醒，搔首小诗成。□□中秋热，今朝始渐清。
八月十八日天晓二首·其一
作者：方回
朝代：元
体裁：五言律诗

木犀花正盛，吹入满楼香。不是人无寐，焉知夜已长。树鸣秋雨急，潮过海天凉。自觉衣裘少，侵寻近肃霜。
八月十八日天晓二首·其二
作者：方回
朝代：元
体裁：五言律诗

河中船已动，岸亦有人行。城北钟声断，楼东鬼宿明。倚□□酒醒，搔首小诗成。□□中秋热，今朝始渐清。
八月十八社不雨得酒
作者：方回
朝代：元
体裁：古风

近社当有雨，至是终无之。家贫久无酒，忽有社酒持。万事不可料，人生难前知。穷山旱已甚，园草日就萎。重九倏复近，眷焉顾东篱。稼穑不我与，灌此青蕊枝。幽赏心所寄，曾不忧朝饥。果茹愧云鲜，聊兹抚幼儿。扁舟欲有适，矫首空遐思。
八月晦甲子雨至九月二日怀同来二僧及两子
作者：方回
朝代：元
体裁：古风

今年夏潦甚，秋暑亦云剧。豳霜届授衣，垢汗著单浴。园渴困力灌，井竭疲远汲。甲子似宜晴，一雨竟三日。□□□□僧，溪涨渡欲隔。颇复念幼子，饼蔬谁与摘。此地非我家，暂到犹是客。归舟可上滩，深湍没巨石。赀费殊未办，褐粟阙补籴。空庭无来人，爬痒看檐滴。
八月朔后雨昼夜不止
作者：方回
朝代：元
体裁：五言律诗

□蔑丝毫暑，何庸一再霖。秋阴酸病骨，夜滴碎归心。剧盗应旁睨，馀田或尽沉。无灯黑如漆，臆度近更深。
六十五春寒吟七首
作者：方回
朝代：元

日日春寒昼掩扉，惊嗟六十五年非。未为白傅同州起，犹胜坡翁海外归。斗分军兴群盗作，浙乡水患细民饥。忍穷苟活犹閒管，痛惜残梅万点飞。当是平生取数多，穷途无力战群魔。二千石滥知州事，三十年羞进士科。人老决难重少壮，春寒毕竟渐晴和。筹来算往终无益，且傍残梅作醉歌。老眼閒中子细看，天公作剧故多端。雪占岁稔何曾稔，雨作春寒断是寒。酒尽闷多欢笑少，花开折易长成难。暮年不喜金仙说，到此心才悟六观。病骨春寒欠酒浇，关山满眼雁程遥。有人恨过江淹赋，何处魂堪宋玉招。六十五翁来日短，百千万事迅风飘。平生知己惊俱尽，一影穷山伴寂寥。清晓林禽百种鸣，春寒渐暖变新声。向阳死草青先茁，解冻枯池绿再生。太子四门何足怪，麻姑三海自堪惊。回头最念儿童辈，不识灯宵旧太平。性癖耽吟本不工，平生竟复坐诗穷。状头浪说三千字，举手行为七十翁。夜永自怜灯是伴，春寒最苦酒难中。王侯蝼蚁终同尽，便出阳神也落空。知旧惊嗟踵丧亡，劣容此老据藜床。六旬有五犹穷健，百拙无双但醉狂。莳菜连畦终岁饱，种梅匝屋满家香。不须苦怨春寒恶，榾柮炉边味最长。
六十五春寒吟七首·其一
作者：方回
朝代：元
体裁：七言律诗

日日春寒昼掩扉，惊嗟六十五年非。未为白傅同州起，犹胜坡翁海外归。斗分军兴群盗作，浙乡水患细民饥。忍穷苟活犹閒管，痛惜残梅万点飞。
六十五春寒吟七首·其七
作者：方回
朝代：元
体裁：七言律诗

知旧惊嗟踵丧亡，劣容此老据藜床。六旬有五犹穷健，百拙无双但醉狂。莳菜连畦终岁饱，种梅匝屋满家香。不须苦怨春寒恶，榾柮炉边味最长。
六十五春寒吟七首·其三
作者：方回
朝代：元
体裁：七言律诗

老眼閒中子细看，天公作剧故多端。雪占岁稔何曾稔，雨作春寒断是寒。酒尽闷多欢笑少，花开折易长成难。暮年不喜金仙说，到此心才悟六观。
六十五春寒吟七首·其二
作者：方回
朝代：元
体裁：七言律诗

当是平生取数多，穷途无力战群魔。二千石滥知州事，三十年羞进士科。人老决难重少壮，春寒毕竟渐晴和。筹来算往终无益，且傍残梅作醉歌。
六十五春寒吟七首·其五
作者：方回
朝代：元
体裁：七言律诗

清晓林禽百种鸣，春寒渐暖变新声。向阳死草青先茁，解冻枯池绿再生。太子四门何足怪，麻姑三海自堪惊。回头最念儿童辈，不识灯宵旧太平。
六十五春寒吟七首·其六
作者：方回
朝代：元
体裁：七言律诗

性癖耽吟本不工，平生竟复坐诗穷。状头浪说三千字，举手行为七十翁。夜永自怜灯是伴，春寒最苦酒难中。王侯蝼蚁终同尽，便出阳神也落空。
六十五春寒吟七首·其四
作者：方回
朝代：元
体裁：七言律诗

病骨春寒欠酒浇，关山满眼雁程遥。有人恨过江淹赋，何处魂堪宋玉招。六十五翁来日短，百千万事迅风飘。平生知己惊俱尽，一影穷山伴寂寥。
六十吟五首
作者：方回
朝代：元

六十衰年万事尝，西风回首战争场。科名官职俱虚幻，学问文章总废忘。死见几人饶酷毒，生怜此老尚昂藏。故应许似篱边菊，百种花残独傲霜。六十曰耆七十稀，西山能有几□□。宾鸿蛰燕秋如故，朗月清风事总非。美酒难求周九鼎，丽人多僣管三归。衰荣颠倒知何意，草上谁家露不晞。开岁当为耳顺翁，知非又过十秋风。尚多儿女婚姻□，□使田园伏腊空。迎菊作诗先自喜，设茶当酒未为穷。顽躯定不缘愁死，纵死还如不死同。三十年将一世论，缪悠两世见儿孙。纷纭往事皆如梦，漫浪虚名独许存。蚤遣候虫忧敝絮，悬知寿客笑空樽。径芜阶叶无人扫，卧听秋风昼掩门。昼暑微遒暮已凉，中秋近□更重阳。少时痛饮不胜乐，老病积忧无此狂。岁六十翁扶药饵，家三百指望裘裳。空庭月侧荒山悄，起望星河夜慨慷。
六十吟五首·其一
作者：方回
朝代：元
体裁：七言律诗

六十衰年万事尝，西风回首战争场。科名官职俱虚幻，学问文章总废忘。死见几人饶酷毒，生怜此老尚昂藏。故应许似篱边菊，百种花残独傲霜。
六十吟五首·其三
作者：方回
朝代：元
体裁：七言律诗

开岁当为耳顺翁，知非又过十秋风。尚多儿女婚姻□，□使田园伏腊空。迎菊作诗先自喜，设茶当酒未为穷。顽躯定不缘愁死，纵死还如不死同。
六十吟五首·其二
作者：方回
朝代：元
体裁：七言律诗

六十曰耆七十稀，西山能有几□□。宾鸿蛰燕秋如故，朗月清风事总非。美酒难求周九鼎，丽人多僣管三归。衰荣颠倒知何意，草上谁家露不晞。
六十吟五首·其五
作者：方回
朝代：元
体裁：七言律诗

昼暑微遒暮已凉，中秋近□更重阳。少时痛饮不胜乐，老病积忧无此狂。岁六十翁扶药饵，家三百指望裘裳。空庭月侧荒山悄，起望星河夜慨慷。
六十吟五首·其四
作者：方回
朝代：元
体裁：七言律诗

三十年将一世论，缪悠两世见儿孙。纷纭往事皆如梦，漫浪虚名独许存。蚤遣候虫忧敝絮，悬知寿客笑空樽。径芜阶叶无人扫，卧听秋风昼掩门。
六月二十三日立秋喜闻贼平镇将凯回归府官俱还
作者：方回
朝代：元
体裁：五言律诗

乱起杏花落，贼平梧叶飞。顿忘三伏暑，竟解万山围。大将伤流矢，诸军曳血衣。先登不如此，焉得凯歌归。
六月二十九夜
作者：方回
朝代：元
体裁：五言律诗

小阁微凉上，閒人半醉中。双明萤度水，一向柳拖风。委曲聊随俗，艰难敢讳穷。香山吾不逮，犹胜杜陵翁。
六月二十二日守陴百姓始下城
作者：方回
朝代：元
体裁：五言律诗

本不食官粟，亦令登敌楼。鸣桴木杪急，传箭夜深愁。暗蹑蛇缠膝，尘搔虱满头。传闻贼寨破，今日得归休。
六月二十八日立秋
作者：方回
朝代：元
体裁：七言律诗

平生为客太匆匆，已上西江又复东。只信一朝飞舴艋，何知五度落梧桐。绝怜牛女常遭谤，粗足莼鲈不叹穷。世外世间异天壤，政须深谷卧秋风。
六月二十四日秋夜书
作者：方回
朝代：元
体裁：五言律诗

昨朝交末伏，今日立新秋。故是凉犹未，终须热渐休。酒醒兴午夜，月上倚西楼。暍死端能免，江天问去舟。
六月二十日雨
作者：方回
朝代：元
体裁：五言律诗

天怜野老饥，初不待人祈。雷与奔腾骤，烟兼映带微。已拚泥弊屣，更喜滴单衣。暗想田塍上，禾秋蚱蜢飞。
六月八日迁寓侍郎桥
作者：方回
朝代：元
体裁：七言律诗

梧桐楼外雨萧萧，客里迁居意不聊。净土偶邻罗汉洞，閒人肯羡侍郎桥。蠹鱼书少家何窘，行李船轻路匪遥。此□十翁肯相送，典钱沽酒了今朝。
六月初一日次韵酬元煇
作者：方回
朝代：元
体裁：古风

吾不及渊明，爱酒未能止。不仕亦有禄，赖此天之美。年年搅饥肠，忧旱复忧水。迩来甘雨调，恶况已一洗。□□佳人蔘，古绵真附子。服药焉用多，寡欲即将理。固穷岂无说，屡空讵足耻。彼以盗贼富，乃兹所深鄙。怀人渴仪刑，秉芳在中沚。心赏于焉臻，酌水味亦旨。况有杯中物，侑以来禽李。清谈有馀韵，草木亦侧耳。云霄自旦奭，丘壑且园绮。向来荣进念，腐泥沉井底。相与赓醉吟，所乐不过此。寄语亨衢人，可吊不可喜。猗嗟楚子文，庸肯愠三已。
六月初七日雨始止初八日始晴
作者：方回
朝代：元
体裁：五言律诗

昨夕星初见，兹晨雾亦披。徯闻平贼报，先赋喜晴诗。□□犹如旧，新蝉未觉迟。皇天已悔祸，小丑复奚为。
六月十七日十八日大雨闻贼欲降
作者：方回
朝代：元
体裁：七言律诗

谁遣青天变漏天，人閒无复有平田。女娲鍊石端何物，子产禜龙未必然。死徙衔冤终不雪，生存忍饿更堪怜。腐儒自笑穷今极，旬月曾无一醉眠。
六月十二日侍郎桥感事
作者：方回
朝代：元
体裁：七言律诗

□大历历七南朝，几□□潮夜复潮。湖上已无□□□，□□□有侍郎桥。官同谢傅惭高洁，位过周公肆吝骄。□□□心木绵鬼，秽声不与骨俱销。
六月半屡雨
作者：方回
朝代：元
体裁：五言律诗

甘雨作丰年，尤宜近伏天。水无过大海，旱不救良田。六月茅檐滴，千村饭灶烟。山城秋意早，新粒市香籼。
六月雨
作者：方回
朝代：元
体裁：五言律诗

六月今年雨，千山每日云。稻登全可望，树密最宜闻。预免忧饥色，先收破暑勋。稍容骄蛤黾，且为屏蝇蚊。
六言四首
作者：方回
朝代：元

马文园消渴病，嵇中散绝交书。未害子虚乌有，可□□□才疏。楼中老子无事，座上梅花盛开。闭目不闭鼻孔，暗□□□自来。读万卷行万里，酌一杯题一诗。颓龄如此如此，豪气已而已而。传灯录第一卷，我佛世尊如来。自谓寂灭乐已，谁不呜呼哀哉。
六言四首·其一
作者：方回
朝代：元
体裁：六言诗

马文园消渴病，嵇中散绝交书。未害子虚乌有，可□□□才疏。
六言四首·其三
作者：方回
朝代：元
体裁：六言诗

读万卷行万里，酌一杯题一诗。颓龄如此如此，豪气已而已而。
六言四首·其二
作者：方回
朝代：元
体裁：六言诗

楼中老子无事，座上梅花盛开。闭目不闭鼻孔，暗□□□自来。
六言四首·其四
作者：方回
朝代：元
体裁：六言诗

传灯录第一卷，我佛世尊如来。自谓寂灭乐已，谁不呜呼哀哉。
兰亭
作者：方回
朝代：元
体裁：七言绝句

细看僧字永和碑，谁见山阴落笔时。想像捧心□□□，□间几本话西施。
兰花
作者：方回
朝代：元
体裁：七言绝句

雪尽深林出异芬，枯松槁槲乱纷纷。此中恐是兰花处，未许行人著意闻。
典秀山宅半
作者：方回
朝代：元
体裁：五言律诗

半宅分僚友，门开别向西。送书人未识，归舍犬犹疑。老喜吟窝窄，廉从典价低。馀山兼剩沼，亦足杖吾藜。
再六次韵徐子英江楼
作者：方回
朝代：元
体裁：七言律诗

最愁人处最高楼，空望三神想十洲。大药不灵从老病，把茅犹在盍归休。许追竹士陪梅友，肯羡蜂王慕蝶侯。曾点当时未舍瑟，谁知心地异由求。
再哭无竭禅师
作者：方回
朝代：元
体裁：七言律诗

倒撑无底船和尚，撑上西天是世尊。万壑啼猿如下泪，一江明月与招魂。涅槃满證无生果，解脱深参阿字门。却笑孤山人未远，浪歌身异性长存。
再次韵谢吴遁翁
作者：方回
朝代：元
体裁：七言律诗

一自为农去国赊，九天无路献忠嘉。不争老杜广文饭，且共仰山鹙子茶。字画故家元祐脚，篇章时样鄂州花。它山待刻钟楼作，震撼烟霞十万家。
再次韵赋飞雪数片
作者：方回
朝代：元
体裁：七言律诗

雨收霰止绝纤埃，压瘴迎丰兆已开。欲积忍将靴踏去，初飘喜著袖盛来。微微糁体寻生粟，稍稍粘枝辄乱梅。不解高楼办歌舞，典衣亦合买新醅。
再用前韵
作者：方回
朝代：元
体裁：五言律诗

此事谁知我，他年岂料今。棋残才有眼，灯暗欲无心。衰老常为客，山林故自深。忘形侣猿鹤，可待整冠襟。
再用前韵呈元煇二首
作者：方回
朝代：元

谈拂风前竖，吟藤月下挑。是非姑且置，来往不为遥。蚁瓮营新漉，貂裘补旧硝。聊同小隐隐，未用大招招。天寒鸲鹆来，望雪上山台。发少不重漆，眼昏犹识梅。榨槽呼旋制，窑盎买连催。新许民间酿，樽应日日开。
再用前韵呈元煇二首·其一
作者：方回
朝代：元
体裁：五言律诗

谈拂风前竖，吟藤月下挑。是非姑且置，来往不为遥。蚁瓮营新漉，貂裘补旧硝。聊同小隐隐，未用大招招。
再用前韵呈元煇二首·其二
作者：方回
朝代：元
体裁：五言律诗

天寒鸲鹆来，望雪上山台。发少不重漆，眼昏犹识梅。榨槽呼旋制，窑盎买连催。新许民间酿，樽应日日开。
再用恢大山韵三首
作者：方回
朝代：元

官罢宾客散，家贫僮仆顽。尚有此阿堵，苔钱何斑斑。酒从田父饮，果听邻人攀。四壁夜无盗，焉在门常关。浪作送穷文，五鬼驱复还。士各行乃志，慎毋赋招山。书贵有容德，曰无嫉于顽。凤鸣鸷其翰，狸首于菟斑。楚楚夸毗子，自谓高难攀。焉能浼我哉，冰炭何相关。君欲遂胜彼，只轮俾无还。不见古战场，暴骨堆如山。往古岂可泥，群饮惩商顽。我有漉酒巾，糟粕常斓斑。其在易之需，云天未渠攀。宴乐以俟时，鸡鸣当开关。醉乡幸有路，可往不用还。何能顾金钱，悠然颓玉山。
再用恢大山韵三首·其一
作者：方回
朝代：元
体裁：古风

官罢宾客散，家贫僮仆顽。尚有此阿堵，苔钱何斑斑。酒从田父饮，果听邻人攀。四壁夜无盗，焉在门常关。浪作送穷文，五鬼驱复还。士各行乃志，慎毋赋招山。
再用恢大山韵三首·其三
作者：方回
朝代：元
体裁：古风

往古岂可泥，群饮惩商顽。我有漉酒巾，糟粕常斓斑。其在易之需，云天未渠攀。宴乐以俟时，鸡鸣当开关。醉乡幸有路，可往不用还。何能顾金钱，悠然颓玉山。
再用恢大山韵三首·其二
作者：方回
朝代：元
体裁：古风

书贵有容德，曰无嫉于顽。凤鸣鸷其翰，狸首于菟斑。楚楚夸毗子，自谓高难攀。焉能浼我哉，冰炭何相关。君欲遂胜彼，只轮俾无还。不见古战场，暴骨堆如山。
再用雨不已韵答仁近
作者：方回
朝代：元
体裁：七言律诗

良苗所至已沈没，寄语云师盍少休。暮境岂堪逢岁恶，腐儒可但为身忧。败墙蛇出频穿户，湿柱蜗升欲上楼。拟问邻酤破岑寂，督邮闻说酢如榴。
再简吴式贤
作者：方回
朝代：元
体裁：七言律诗

郊居纵复远康庄，如许诗名许遁藏。有客远来期识面，不吾遐弃例登堂。眼高心远乾坤窄，树密泉深上下凉。谁与图成后三笑，陶巾底用间缁黄。
再读存心书
作者：方回
朝代：元
体裁：五言律诗

每报家书至，心如喜惧何。欲开疑有故，已读幸无他。典粥赀财罄，寒饥幼稚多。衰门真可叹，两世误儒科。
再赋倚梅观雪以前诗太哀故
作者：方回
朝代：元
体裁：七言律诗

清莫清哉亦壮哉，茅庐何自致琼瑰。江南胜赏无如雪，天下难题最是梅。剪水玉蛾能送瑞，司花青帝想怜才。老臣诗就天颜喜，叩齿当空酹一杯。
再赋典半宅
作者：方回
朝代：元
体裁：五言律诗

屋以多为贵，思之亦太愚。灯膏徒重费，庖膳卒难呼。榻外知何用，杯中不可无。质钱分客住，得醉且频沽。
再赋惜小骢二首
作者：方回
朝代：元

骏驶元奇崛，驯良蔑等伦。穷途曾尽力，徒步始伤神。未易营阿堵，何由肖乞银。佛书端可信，当复转人身。骏骨直千金，难求起死针。虽云为马□，却似有人心。毡帐长城远，旗亭委巷深。老身全赖此，完璧到如今。
再赋惜小骢二首·其一
作者：方回
朝代：元
体裁：五言律诗

骏驶元奇崛，驯良蔑等伦。穷途曾尽力，徒步始伤神。未易营阿堵，何由肖乞银。佛书端可信，当复转人身。
再赋惜小骢二首·其二
作者：方回
朝代：元
体裁：五言律诗

骏骨直千金，难求起死针。虽云为马□，却似有人心。毡帐长城远，旗亭委巷深。老身全赖此，完璧到如今。
再赋春寒
作者：方回
朝代：元
体裁：七言律诗

已近江南煮酒天，单衣时节更重绵。女郎斗草频呵手，老子看花剩耸肩。归燕迎风帘外语，新鹅怯水岸间眠。雪如柳絮絮如雪，醉眼难禁故放颠。
再赠周国祥言相
作者：方回
朝代：元
体裁：七言绝句

纷纷世上少全人，鹤睫分光照始真。李相头颅君莫笑，神仙犹现羽禽身。
再赠砚工杨全长句
作者：方回
朝代：元
体裁：古风

谁凿山中龙尾石，遍与人间供翰墨。蛟螭妒嫉互盘踞，鬼神守护勤呵叱。苟非其人不轻出，似觉天公深爱惜。磨砚轻写俗文章，岂不青蝇污白璧。砚工具眼如玉工，千岩夜见月贯虹。悬崖深渊致巨璞，毡包席裹箱奁中。深藏不敢亵天赐，胁取岂无王与公。脱使捐金动至百，卒未肯售宁固穷。客行何来身突兀，作字不媚诗有骨。此翁谓是谪仙人，开匣再拜献此物。乃知杨翁亦奇崛，气高肯为势力屈。剑与烈士得所归，天下之宝不可忽。
再送王圣俞戴溪
作者：方回
朝代：元
体裁：古风

宇宙喜一统，于今三十年。江南诸将相，北上扬其鞭。书生亦觅官，裹粮趋幽燕。青原有王老，历世羲献贤。自浙而江淮，北理彭城船。不上郭隗台，不饮卢沟泉。问之果何往，往陟泰山巅。观古封禅碑，讨究秦汉镌。森森楷木林，上香先圣前。滕州孟子庙，邹县有墓田。我亦尝过之，如亲闻七篇。羡君今勇往，插翅如登仙。呜呼古先哲，何以百世传。我等生后世，倏忽销如烟。嗟嗟此何故，男子若妇然。少游胜伏波，此论何其偏。七战殁牖下，毕万自有天。誓死或不死，求全终罕全。吾闻溪中禽，有曰信天缘。鱼过得饱食，终不流饥涎。
再送罗云叔
作者：方回
朝代：元
体裁：七言律诗

欲共君归未有缘，春风夺我紫阳天。牡丹富艳花如洛，煮白香浓酒似燕。细看貌非寒士相，随宜班亚冷官员。人间第一好山处，赋几篇诗醉几筵。
再题通政院王荣之八月杏花
作者：方回
朝代：元

红闹枝头二月寒，中秋还许两回看。君家泮水宫墙畔，吾道重春孔子坛。半秋凉意转春寒，似曲江头紫陌看。霜近核中仁再结，多调饧酪奉新欢。早开菖叶劝耕辰，八月繁华又一新。旧日举人应最喜，桂闱秋报杏园春。简斋诗老不重生，流月无声句绝清。好个杏花疏影里，秋空吹笛到天明。种传董奉术韩湘，顷刻能开锦绣香。好画团圆明月夜，中秋天色变春光。
再题通政院王荣之八月杏花·其一
作者：方回
朝代：元
体裁：七言绝句

红闹枝头二月寒，中秋还许两回看。君家泮水宫墙畔，吾道重春孔子坛。
再题通政院王荣之八月杏花·其三
作者：方回
朝代：元
体裁：七言绝句

早开菖叶劝耕辰，八月繁华又一新。旧日举人应最喜，桂闱秋报杏园春。
再题通政院王荣之八月杏花·其二
作者：方回
朝代：元
体裁：七言绝句

半秋凉意转春寒，似曲江头紫陌看。霜近核中仁再结，多调饧酪奉新欢。
再题通政院王荣之八月杏花·其五
作者：方回
朝代：元
体裁：七言绝句

种传董奉术韩湘，顷刻能开锦绣香。好画团圆明月夜，中秋天色变春光。
再题通政院王荣之八月杏花·其四
作者：方回
朝代：元
体裁：七言绝句

简斋诗老不重生，流月无声句绝清。好个杏花疏影里，秋空吹笛到天明。
写心五首
作者：方回
朝代：元

见恶巷伯嫉，闻善皋陶都。空言非衮挞，焉有赏与诛。君子定相忘，小人将见图。口过信未免，心过吾实无。浪自作臧否，了不关生枯。龟壳爱钻灼，何如伏泥途。今日忽不愁，脱然体无病。糊饰窗棂明，整齐书册正。生无快意事，适此悦我性。雨足明当晴，更喜天宇靓。世人好图画，山水及动植。墨煤与粉绘，轴而挂之壁。画岂有天趣，识假真不识。我有古盆瓶，清晨井自汲。时花簪数枝，悠漾泳金鲫。静坐玩生意，默然若有得。此见亦浅狭，抚几忽起立。我家山水乡，莺啼春草碧。我既不干世，人故不我知。我能自不轻，人亦莫我欺。夏潦江湖溢，云雨翔蛟螭。两涯一以涸，岂无藏蛰时。外冻内不死，复雷潜地维。何必慕荠菜，窃借春风吹。此身脩至此，尚恐玉有瑕。自兹脩更脩，庶几宽我涯。不然轮生角，岂不柅厥车。故无熊虎卜，亦未梦龙蛇。学不取临川，文不取永嘉。诗不取晚唐，有正宁无葩。真魏吾所师，未觉朱程赊。此身脩至此，馁死曾何嗟。
写心五首·其一
作者：方回
朝代：元
体裁：古风

见恶巷伯嫉，闻善皋陶都。空言非衮挞，焉有赏与诛。君子定相忘，小人将见图。口过信未免，心过吾实无。浪自作臧否，了不关生枯。龟壳爱钻灼，何如伏泥途。
写心五首·其三
作者：方回
朝代：元
体裁：古风

世人好图画，山水及动植。墨煤与粉绘，轴而挂之壁。画岂有天趣，识假真不识。我有古盆瓶，清晨井自汲。时花簪数枝，悠漾泳金鲫。静坐玩生意，默然若有得。此见亦浅狭，抚几忽起立。我家山水乡，莺啼春草碧。
写心五首·其二
作者：方回
朝代：元
体裁：古风

今日忽不愁，脱然体无病。糊饰窗棂明，整齐书册正。生无快意事，适此悦我性。雨足明当晴，更喜天宇靓。
写心五首·其五
作者：方回
朝代：元
体裁：古风

此身脩至此，尚恐玉有瑕。自兹脩更脩，庶几宽我涯。不然轮生角，岂不柅厥车。故无熊虎卜，亦未梦龙蛇。学不取临川，文不取永嘉。诗不取晚唐，有正宁无葩。真魏吾所师，未觉朱程赊。此身脩至此，馁死曾何嗟。
写心五首·其四
作者：方回
朝代：元
体裁：古风

我既不干世，人故不我知。我能自不轻，人亦莫我欺。夏潦江湖溢，云雨翔蛟螭。两涯一以涸，岂无藏蛰时。外冻内不死，复雷潜地维。何必慕荠菜，窃借春风吹。
冰崖杨明府德藻携红酒殽果来饮归舟独坐熊皮索笔作字且出示箧中书为赋吴体
作者：方回
朝代：元
体裁：七言律诗

有美一人升秋堂，木犀花中清言香。熊皮端坐雪衣洁，兔颖疾挥葱指长。琥珀味浓酒溢□，□□价重书盈箱。炰羔剪韭儿辈问，此岂拜石米元章。
冷泉亭
作者：方回
朝代：元

寺门不须入，林涧瑩清襟。老树几前代，冷泉如我心。缒萝猿接果，龛石佛添金。别有真天趣，月寒秋夜深。
冷泉亭
作者：方回
朝代：元

金鞍骤紫陌，讵识林下胜。石苔为谁碧，我辈坐乃称。丝毫无愧容，照此冷泉镜。竹树亦如我，不与春色竞。匏尊未用酌，一见百虑醒。土囊发饕风，无波此终定。革履汉臣心，恐未敌兹瑩。木杪夜月孤，庶其许相映。
凉夜
作者：方回
朝代：元
体裁：五言律诗

挂屋星河淡，环窗草树幽。灯昏天欲雨，簟冷夜初秋。尚觉孤身健，能忘满腹忧。去年田事薄，犹复有微收。
出城
作者：方回
朝代：元
体裁：五言绝句

久病欣初愈，长忙爱暂閒。出城因送客，沿路得看山。
出歙港入睦界
作者：方回
朝代：元
体裁：五言律诗

岚气湿征衣，千滩落翠微。悬崖樵屋小，破庙祭人稀。岸犬看船立，溪禽贴水飞。乡心与客思，向晚重依依。
出马家坞
作者：方回
朝代：元
体裁：五言律诗

野迥夏无暑，坞深朝更凉。路随流水转，山背古城荒。县宇攲红阁，僧庵缺粉墙。暗惊兵乱后，犹有数莲塘。
分韵实得閒字再赋
作者：方回
朝代：元
体裁：五言律诗

一城最高处，晚色引跻攀。莽莽斗牛野，重重吴越山。秋将佳句画，人共老僧閒。聚首非容易，何妨酩酊还。
刘元煇来三首
作者：方回
朝代：元

君宅蒲荷岸，吾庐槿菊篱。相望能几步，不见动踰时。老更甘清苦，閒应笑拙痴。门迎到花底，衔袖有新诗。浪出惭何益，深居悔已迟。积忧□□□，□□定非痴。暗事人能料，幽怀世不知。叩门有斯客，急以酒浇之。闻筑船亭就，能来共看花。鲞枯庖海物，豆乳买邻家。稍可从容饮，犹当委曲赊。归途有底急，不肯后昏鸦。
刘元煇来三首·其三
作者：方回
朝代：元
体裁：五言律诗

闻筑船亭就，能来共看花。鲞枯庖海物，豆乳买邻家。稍可从容饮，犹当委曲赊。归途有底急，不肯后昏鸦。
刘元辉来三首·其一
作者：方回
朝代：元
体裁：五言律诗

君宅蒲荷岸，吾庐槿菊篱。相望能几步，不见动踰时。老更甘清苦，閒应笑拙痴。门迎到花底，衔袖有新诗。
刘元辉来三首·其二
作者：方回
朝代：元
体裁：五言律诗

浪出惭何益，深居悔已迟。积忧□□□，□□定非痴。暗事人能料，幽怀世不知。叩门有斯客，急以酒浇之。
刘子华儒吏
作者：方回
朝代：元
体裁：七言律诗

短檠彻晓一灯寒，椰腹中藏万卷宽。了事足为良吏易，读书真作大儒难。隐身雁鹜虽常调，致位貂蝉可显官。褒鄂功臣不须此，长枪挽出进贤冠。
初七日丁丑长至前喜晴
作者：方回
朝代：元
体裁：七言律诗

楼南红气满霜天，新霁湖山晓色妍。七日喜逢长至日，百年惭到古稀年。故园捲饼思新菜，冻井浇梅出暖泉。谁信少陵夔府后，肯吟六琯五纹篇。
初三日水长二丈早行
作者：方回
朝代：元
体裁：古风

夜闻舟人呼，江水溢二丈。岸薪随波流，救者何扰攘。亥子十月交，地气不当上。十日柱础汗，蝇蚊鬨帷幌。此时肯为雪，岂不兆丰穰。积热化滂沱，倾空泻盆盎。前夕适醉卧，不省船背响。涛声撼醒枕，于兹发孤想。炎方节候乖，病叟体肤痒。遑遑欲何之，曷日中园仰。星斗犹粲然，晓征发双桨。起视所泊处，馀灯煜莽苍。
初三日甲子雨次日雪上元方立春
作者：方回
朝代：元
体裁：古风

我比绛老今何如，甲子三百六十馀。雨多晴少几水旱，往往咎證符占书。新正三日甲子雨，残腊未春何所主。通理三白妄自宽，明旦寒檐雪寸许。耳顺已过从心前，平生目击真可怜。兵戈屠斫骨骸拄，疾疫葬埋墟墓连。偶容脱遗鬼录内，贫无人知窘无对。至此岂可逢歉岁，夜枕梦惊心欲碎。虽然慎勿尤天公，迩年米价元不穹。汝自不肯学贪吏，攒眉耸肩甘诗穷。
初二日甲子雨阻风自次韵
作者：方回
朝代：元
体裁：古风

居民汲江水，上下几千尺。曲糵化为酒，不肯赊一滴。高林堕黄叶，草树黯无色。讵意阻风人，于此费永日。篷低首难抬，薪重舟颇侧。醉乡失乐土，愁城遇坚壁。呻吟得新句，欲往题藓石。岸滑不可登，纵写复谁识。故庐百滩西，何事乃东适。兀坐但默然，顺走阅健席。豪举与时会，汹涌浪头白。及夫气势尽，泡灭岂有迹。
初二日许公度使君来自西坑贼寨见访
作者：方回
朝代：元
体裁：古风

曰予视贼垒，雨且二十日。山行屡颠仆，泥行马没膝。火攻未可施，诸军睨空碧。小丑胆气粗，亦有炮与石。持榜以招之，贷命续粮食。彼谓一下山，求活岂可得。使君廉且慈，眉攒咽为塞。未必皆凶徒，胁从十有七。暴露数月矣，武将正愤悒。合围焉肯退，但欲事鏖击。天意不肯晴，讵不念冤抑。渠魁谋遁逃，所幸已就执。焉得遂两解，曲赦与抆拭。
初六日过湖
作者：方回
朝代：元
体裁：七言律诗

长于花担看梅花，不访山巅问水涯。世换湖光无减少，时来春色与增加。荒榛德祐权臣宅，老树咸平处士家。一醉第三桥畔酒，佳蔬菜更美鱼虾。
初凉
作者：方回
朝代：元
体裁：七言律诗

馀民脱死初平寇，歉岁逢秋亦喜凉。止水池边临树影，逆风林下溯花香。尚欣邻壁肯赊酒，不管空庖无宿粮。已往可惊来未测，延缘聊得抚流光。
初夏
作者：方回
朝代：元
体裁：七言律诗

忽复荒山唤子规，来归已是腊残时。人穷怕老吾何愧，夏浅胜春古有诗。草靸纻衫并竹扇，石榴罂粟又戎葵。猫生三子将踰月，卧看跳嬉亦一奇。
初夏书事
作者：方回
朝代：元
体裁：七言律诗

平生万事鸟飞空，绿鬓苍颜俯仰中。醉若山颓无旧侣，坐如泥塑有新功。诗成不觉窗移日，心定何烦扇引风。结网小蛛恣来往，忘机应亦识衰翁。
初夏六首
作者：方回
朝代：元

衰懒新诗少，芳菲急景过。来牟初饼饵，科斗已笙歌。独幸閒扃户，谁方远荷戈。隔墙落金弹，但避勿谁何。梅熟枇杷肥，山寒更衲衣。爨童锄菜去，饥雀入厨飞。湖海归来晚，亲朋乱后稀。可容无定力，事事与心违。近午初微暑，侵晨尚薄寒。暗窗蚕绩响，危栋燕泥乾。问价纤絺贵，寻盟旧扇完。野人言麦熟，出郭好同看。茂密踰千树，深幽仅一家。新蝉初蜕壳，稚菊始分桠。润气青阴石，晴光白湿沙。晚凉督园叟，添竹引篱瓜。窗皎日穿纸，巾凉风透纱。捕虫怜斗雀，蚀果去馋蜗。肠滑嫌灰酒，脾虚已未茶。暑天仍老境，强饭庶无他。霹雳疑天裂，霶？剧海翻。势来能许怒，事过了无痕。朱已泥樱核，青还茁韭根。晚晴听人说，溪涨近城门。
初夏六首·其一
作者：方回
朝代：元
体裁：五言律诗

衰懒新诗少，芳菲急景过。来牟初饼饵，科斗已笙歌。独幸閒扃户，谁方远荷戈。隔墙落金弹，但避勿谁何。
初夏六首·其三
作者：方回
朝代：元
体裁：五言律诗

近午初微暑，侵晨尚薄寒。暗窗蚕绩响，危栋燕泥乾。问价纤絺贵，寻盟旧扇完。野人言麦熟，出郭好同看。
初夏六首·其二
作者：方回
朝代：元
体裁：五言律诗

梅熟枇杷肥，山寒更衲衣。爨童锄菜去，饥雀入厨飞。湖海归来晚，亲朋乱后稀。可容无定力，事事与心违。
初夏六首·其五
作者：方回
朝代：元
体裁：五言律诗

窗皎日穿纸，巾凉风透纱。捕虫怜斗雀，蚀果去馋蜗。肠滑嫌灰酒，脾虚已未茶。暑天仍老境，强饭庶无他。
初夏六首·其六
作者：方回
朝代：元

霹雳疑天裂，霶？剧海翻。势来能许怒，事过了无痕。朱已泥樱核，青还茁韭根。晚晴听人说，溪涨近城门。
初夏六首·其四
作者：方回
朝代：元
体裁：五言律诗

茂密踰千树，深幽仅一家。新蝉初蜕壳，稚菊始分桠。润气青阴石，晴光白湿沙。晚凉督园叟，添竹引篱瓜。
初晴
作者：方回
朝代：元
体裁：五言律诗

雨与花无怨，何其气候乖。寒于春不便，晴以晚为佳。帆落北风舫，窗明西日斋。意行适邻圃，可免污吾鞋。
别后
作者：方回
朝代：元
体裁：七言绝句

朋簪连日醉如泥，别后临流意自迷。语燕驻空相尔汝，飞花吹岸各东西。
别后寄赵宾旸并杨华父二首
作者：方回
朝代：元

虚翁眼暗鲁翁聋，聚散匆匆老病踪。近已有人传我死，何期此地与君逢。两穷未必时流识，一笑犹为造物容。自觉平生豪故在，能挥万字饮千钟。貌颠神定杨明府，听聩思聪赵广文。此老足成三钓叟，相望各占一溪云。宾旸客邸偶胥会，华父家园谁共醺。为报包山旧乔木，欲来系马说新闻。
别后寄赵宾旸并杨华父二首·其一
作者：方回
朝代：元
体裁：七言律诗

虚翁眼暗鲁翁聋，聚散匆匆老病踪。近已有人传我死，何期此地与君逢。两穷未必时流识，一笑犹为造物容。自觉平生豪故在，能挥万字饮千钟。
别后寄赵宾旸并杨华父二首·其二
作者：方回
朝代：元
体裁：七言律诗

貌颠神定杨明府，听聩思聪赵广文。此老足成三钓叟，相望各占一溪云。宾旸客邸偶胥会，华父家园谁共醺。为报包山旧乔木，欲来系马说新闻。
别后读鹤田李元晖新诗用其体
作者：方回
朝代：元
体裁：七言律诗

菊悴兰摧忆别离，雪边重映十年诗。泪凝紫筱湘灵怨，血迸红英蜀魄悲。旷野虎狼喧寇暴，长途鱼雁隔亲知。庄生浪说能齐物，尧桀彭殇讵可欺。
别汪翔甫吴式贤
作者：方回
朝代：元
体裁：五言律诗

天寒岁云暮，策马欲何之。叩户元无事，开襟莫更疑。可轻千里别，不话一番诗。今代能吟者，吾曹外有谁。
别秀亭五首
作者：方回
朝代：元

秀亭亭上果何似，两水万山图画开。霜入川原疏草木，烟销城市出楼台。半空鹭点客愁破，何许笛吹诗句来。异日梦魂应历历，醉僧同此藉莓苔。七载专城閒五载，赖逢此地足娱宾。高凭远眺最佳处，□饮能吟凡几人。晚辈渐催前辈老，来时岂料去时贫。是身朽腐心无愧，他日谁能踵后尘。醉翁亭记四时乐，我乐谓何宁不惭。满地落花供妓席，隔江残雪认僧庵。邦人解学推敲势，野叟时同尔汝谈。盗贼猖狂兵革沸，谁怜此老苦中甘。市人指点应怪讶，拄杖倚空何所为。戍角征鼙曾汹汹，樵歌牧笛尚熙熙。风流剩有登临兴，摇落宁无代谢悲。□□翁诗吾解赋，升平不似放翁时。作郡说贫人肯信，屋今售矣亦无田。囊中诗稿三千首，案上书灯十二年。马死尚难求别马，船归不过驾空船。秀亭手种花如锦，回首春风一惘然。
别秀亭五首·其一
作者：方回
朝代：元
体裁：七言律诗

秀亭亭上果何似，两水万山图画开。霜入川原疏草木，烟销城市出楼台。半空鹭点客愁破，何许笛吹诗句来。异日梦魂应历历，醉僧同此藉莓苔。
别秀亭五首·其三
作者：方回
朝代：元
体裁：七言律诗

醉翁亭记四时乐，我乐谓何宁不惭。满地落花供妓席，隔江残雪认僧庵。邦人解学推敲势，野叟时同尔汝谈。盗贼猖狂兵革沸，谁怜此老苦中甘。
别秀亭五首·其二
作者：方回
朝代：元
体裁：七言律诗

七载专城閒五载，赖逢此地足娱宾。高凭远眺最佳处，□饮能吟凡几人。晚辈渐催前辈老，来时岂料去时贫。是身朽腐心无愧，他日谁能踵后尘。
别秀亭五首·其五
作者：方回
朝代：元
体裁：七言律诗

作郡说贫人肯信，屋今售矣亦无田。囊中诗稿三千首，案上书灯十二年。马死尚难求别马，船归不过驾空船。秀亭手种花如锦，回首春风一惘然。
别秀亭五首·其四
作者：方回
朝代：元
体裁：七言律诗

市人指点应怪讶，拄杖倚空何所为。戍角征鼙曾汹汹，樵歌牧笛尚熙熙。风流剩有登临兴，摇落宁无代谢悲。□□翁诗吾解赋，升平不似放翁时。
前参政浙西廉访徐子方得代送别三十韵
作者：方回
朝代：元
体裁：五言排律

往时参大政，诸老扈先朝。合执调元柄，犹乘问俗轺。登良爰改纪，肃政各迁乔。明甚奎文揭，坚能泰岳摇。吴山悬夜月，浙水喷秋潮。荐拔皆奇士，寅恭尽选僚。重名三翮鼎，古韵九成韶。混合氛祲定，因循习尚骄。不扶儒学起，焉革庶风浇。周继言堪考，殷因世未遥。西湖旧精舍，南渡昔圜桥。祠植三贤仆，书重万卷雕。武林增炳焕，文庙郁岧峣。不朽垂声价，无穷沸咏谣。学肩游子夏，谟过益皋陶。鹏运三千日，龙飞九五朝。遐方驰币聘，曲艺齿旌招。共拟膺三锡，何烦奉六条。有心思绿野，无意上青霄。壮节甘恬退，高风久寂寥。一閒如我愿，百病应时消。佥谓衣当衮，公宜馆有翘。终须坐廊庙，未许老渔樵。世道存元气，天时正斗杓。围腰堪玉带，画像早金貂。庆会逢樛木，恩荣侈蓼萧。自怜耽杜酒，谁肯顾颜瓢。每辱高轩过，无嫌鬨市嚣。七旬惭暮景，三载傍清标。再见知何日，临风泪欲飘。
力学
作者：方回
朝代：元
体裁：五言律诗

力学衰犹进，治生晚不雠。操心元自定，忤俗果何由。涂抹馀千纸，浮沉等一沤。忍穷兼耐辱，失笑未包羞。
北本兰亭
作者：方回
朝代：元
体裁：七言绝句

一千年想永和会，十九之传贞观摹。此本中原今第一，真成一字一骊珠。
北珠怨
作者：方回
朝代：元
体裁：古风

北方有奇蚌，产珠红晶荧。天鹅腹中物，万仞翔冥冥。此贪孰能致，俊鹰海东青。钩戟为爪喙，利刀以为翎。采之肃慎氏，扶桑隔沧溟。无厌耶律家，苛取不暂停。中夏得此珠，艳饰生芳馨。辽人贸此珠，易宝衔□軿。东夷此为恨，耻罍嗟罄瓶。渡兵鸭绿水，犁扫黄龙庭。夹山一以灭，河朔无锁扃。幽燕及淮江，赤地战血腥。徒以一珠故，百亿殃生灵。两国失宗社，万乘栖囚囹。旅獒戒异物，圣人存为经。徒以一珠故，天地生虫螟。此事有本原，獾郎柄熙宁。力行商君法，诡勒燕然铭。延致众奸鬼，坏败先朝廷。焉得致渠魁，轘裂具五刑。钟山有遗瘗，漾之江中泠。我作北珠怨，哀歌谁忍听。
北高峰屡欲登而辍
作者：方回
朝代：元
体裁：七言绝句

拟上高峰最上头，篮舆已赁又还休。旧来诗眼如今别，添与江南一段愁。
十一夜无寐怀九日南山之游
作者：方回
朝代：元
体裁：古风

代步仅一马，奄忽乏敝帷。扶舆陟南山，幸有渊明儿。树阴玩苔藓，稍读古板碑。江湖岂无人，不如僧能诗。□□□□杪，窃虑高必危。稳坐勿竞险，羲农端在兹。欢伯偶就招，引满奚容辞。未饮觉秋寒，既饮忘百为。何以得渡江，醉中初不知。至今酒醒夜，绝叹斯游奇。
十一月二十九日壬子喜雪
作者：方回
朝代：元
体裁：七言律诗

撚冰惊起冻髯翁，一色楼台晓未融。酤肆定应昂酒价，篙工是处打船篷。读书窗上纸偏白，跃马街头尘不红。忧国愿丰心绝喜，可能儿女絮因风。
十一月二十日南至二首
作者：方回
朝代：元

风吹六十二年春，又见阳和一夜新。兴废亲更三国事，死生暗易万城人。种花纵好谁同赏，置酒良难自惯贫。今独身为本宗长，思兄临节倍悲辛。至节今年始得归，祀先牲酒亦无几。儿孙长大衣装少，婢仆顽慵廪饩微。交阯虞翻犹不死，荆州王粲竟何依。玉筒已想黄钟动，只有心灰自懒飞。
十一月二十日南至二首·其一
作者：方回
朝代：元
体裁：七言律诗

风吹六十二年春，又见阳和一夜新。兴废亲更三国事，死生暗易万城人。种花纵好谁同赏，置酒良难自惯贫。今独身为本宗长，思兄临节倍悲辛。
十一月二十日南至二首·其二
作者：方回
朝代：元
体裁：七言律诗

至节今年始得归，祀先牲酒亦无几。儿孙长大衣装少，婢仆顽慵廪饩微。交阯虞翻犹不死，荆州王粲竟何依。玉筒已想黄钟动，只有心灰自懒飞。
十一月初八日观雨
作者：方回
朝代：元
体裁：七言律诗

重阳晴过小春天，忽复萧骚雨可怜。响入竹林全似雪，湿蒸茅舍最宜烟。战尘洗净无传箭，客路泥深亦著鞭。三月聚粮岂容易，临风殊觉意茫然。
十一月十五夜
作者：方回
朝代：元
体裁：五言律诗

竟与鳏鱼似，无由浊蚁持。百为元有命，一往复何疑。残梦终难续，深忧暗自知。邻雏夜啼急，吾亦忆吾儿。
十一月十五日
作者：方回
朝代：元
体裁：五言律诗

倏忽何庸诘，参差未易齐。树枯元不死，雪尽竟为泥。岂谓身才老，从来意欲西。一穷宁骨立，九殒未头低。
十一月十四夜听雨为霰听霰为雪久之雪后为骤雨自昏达旦无寐
作者：方回
朝代：元
体裁：五言律诗

雨声更霰雪，昏听达清晨。自笑能吟客，常为不寐人。絮寒勤拭涕，箦响惧翻身。苦语知谁会，应堪泣鬼神。
十一月旦泊大浪滩下甚雨醉卧次日乃知
作者：方回
朝代：元
体裁：古风

夜雨彻五更，江水长三尺。醉卧了不知，开篷洒馀沥。萧瑟复未已，北风阻行色。篙师请祭神，索我留半日。牲酒岂敢靳，望山头屡侧。俯船势欲压，樯顶立峭壁。何物野人家，奄有此奇石。长安车马尘，儿生初未识。鸡犬巉岩间，亦各适其适。休官穷太守，久混渔樵席。顾影叹须鬓，向来无此白。一瞬十二年，梦过竟无迹。
十七十八日犹雨
作者：方回
朝代：元
体裁：五言律诗

浮云几万里，白日闷晴晖。稍觉波涛缩，犹闻点滴微。两旬捐破扇，五月著寒衣。老病忧时事，高门马自肥。
十七日大雪
作者：方回
朝代：元
体裁：七言绝句

扁舟未觉出城难，访旧情知老畏寒。七十五翁无□□，□楼聊且隔帘看。
十九日始晴
作者：方回
朝代：元
体裁：五言律诗

今日檐仍滴，何人胆不寒。晒帆船尚湿，扫市路才乾。造化玄机转，生灵死命完。传闻睦东馆，楼阁付惊湍。
十九日斩贼十二人始明正典刑
作者：方回
朝代：元
体裁：五言律诗

兵兴欲两旬，三载气初伸。汝既甘从贼，官非乐杀人。早知膏白刃，何忍效黄巾。拙速无奇策，登城悉市民。
十九日甲戌晴己卯晚又雨二首
作者：方回
朝代：元

稍复桥痕旧，俄惊础汗非。岂宜真汹涌，止可略霏溦。河伯毋流毒，云师幸霁威。劣能驱暑气，即愿吐晴晖。吴郡传犹庶，严滩报可惊。田中车水出，城上驾船行。旅屋仍筛漏，穷檐用盎盛。幸而有雷电，此雨不难晴。
十九日甲戌晴己卯晚又雨二首·其一
作者：方回
朝代：元
体裁：五言律诗

稍复桥痕旧，俄惊础汗非。岂宜真汹涌，止可略霏溦。河伯毋流毒，云师幸霁威。劣能驱暑气，即愿吐晴晖。
十九日甲戌晴己卯晚又雨二首·其二
作者：方回
朝代：元
体裁：五言律诗

吴郡传犹庶，严滩报可惊。田中车水出，城上驾船行。旅屋仍筛漏，穷檐用盎盛。幸而有雷电，此雨不难晴。
十二月二十八日立春次韵王山长俊甫
作者：方回
朝代：元
体裁：七言律诗

馀生橄榄蠖求伸，久作屠酥最后人。万事不关閒处眼，三朝聊喜岁前春。草芽地已回生意，雪霁天应念小民。船活东游君决计，何当同载自由身。
十二月二十日立春系癸巳岁予年已六十七白刘唱和有云共把十千沽一斗相看七十欠三年因此遣兴
作者：方回
朝代：元
体裁：七言律诗

客途穷极亦陶然，自觉平生愧乐天。能办十千沽一斗，何知七十欠三年。日晴雪路初行处，春到椒盘未颂前。好念故园小儿女，团栾闻早醉花边。
十二月十三日三桥小雪
作者：方回
朝代：元
体裁：七言律诗

晓楼衾薄梦回频，辟户寒光绝点尘。各各一篷船未动，差差万瓦屋如新。高门定有丰醪饩，下里畴能馈粲薪。邻叟踏泥共煎茗，早云多有望晴人。
十二月十五日去年以此日归
作者：方回
朝代：元
体裁：五言律诗

日月相望夕，西归昔问途。焉知穷岁迫，重寓客楼孤。压雪弥河舫，胶冰噤树乌。遥怜万山里，儿女乏寒襦。
十二月十五日晚宿馀杭步
作者：方回
朝代：元
体裁：七言律诗

孰令牵率到钱塘，朝暮随人作酒狂。蜕壳喜离城市路，发蒙惊见水云乡。四方上下乾坤阔，万里东西日月望。向来楼居不得句，此夕叶舟吟兴长。
十二月大暖雨二十四昼夜二十五日始雪
作者：方回
朝代：元
体裁：五言排律

夜来闻祭灶，犹卖胶牙饧。雪欲为南瑞，风才作北声。今年全不冷，此月未尝晴。造化难窥测，神奇易变更。淫霖过夏涝，槁树迸春英。热热如三伏，飞飞忽六霙。花瓶梅尽落，齑瓮菜尤平。欲掘馄饨荠，嫌泥懒出城。
十六日
作者：方回
朝代：元
体裁：五言律诗

来往江复浙，扰扰一年间。有子犹相隔，无官亦未閒。病嫌真药少，债准旧书还。霁雪楼前立，依依忆故山。
十六日大雪
作者：方回
朝代：元
体裁：七言绝句

长至前踰一月晴，忽然细细雨无声。中宵变作今□□，□得楼头鼓角清。
十六日水退雨不已次受益韵二首
作者：方回
朝代：元

暑雨民咨怨，由来直匪今。湿能蒸病骨，滴欲碎归心。积水连村郭，前途昧浅深。雄风楚台上，谁且独披襟。七年逢四潦，苟活到于今。每值月离毕，难逢木守心。江兼湖共满，忧与恨俱深。万顷青秧没，田家泪湿襟。
十六日水退雨不已次受益韵二首·其一
作者：方回
朝代：元
体裁：五言律诗

暑雨民咨怨，由来直匪今。湿能蒸病骨，滴欲碎归心。积水连村郭，前途昧浅深。雄风楚台上，谁且独披襟。
十六日水退雨不已次受益韵二首·其二
作者：方回
朝代：元
体裁：五言律诗

七年逢四潦，苟活到于今。每值月离毕，难逢木守心。江兼湖共满，忧与恨俱深。万顷青秧没，田家泪湿襟。
十四日至节
作者：方回
朝代：元
体裁：七言绝句

钱塘多少富豪家，酒肉如山赏物华。野老入城□□□，□萝卜菜腊梅花。
十月七日早起
作者：方回
朝代：元
体裁：古风

己亥十月六，是为立冬日。是日晴颇暄，虚叟偶饮客。醉卧二更醒，起视天宇黑。三更至四更，大风一何急。吼哮甚江潮，十屋九仆壁。五更再倚楼，云扫众星出。我楼正向东，北斗挂东北。其杓渐指南，正东起太白。日躔氐近房，红气卜晴色。万马渐次动，钟鸣戍鼓鼜。今年未有霜，贫民或絺绤。忽念十日前，霰雪已坌集。痢疟死者夥，咎徵复不一。所喜浙田登，百姓不忧食。
十月三日秀亭二首
作者：方回
朝代：元

天怜迟莫与清閒，閒上高山看远山。世味已如玄酒淡，名场肯复左轮殷。千争万竞尘埃里，古恨今愁莽苍间。□□谁来问诗叟，应输老树识苍颜。乱峰古垒一荒台，自笑衰翁去复来。石怪更宜添薜荔，树枯犹许寄莓苔。四天无壁供诗眼，万古皆空付酒杯。惆怅远惭羊叔子，秋阴欲暮角声哀。
十月三日秀亭二首·其一
作者：方回
朝代：元
体裁：七言律诗

天怜迟莫与清閒，閒上高山看远山。世味已如玄酒淡，名场肯复左轮殷。千争万竞尘埃里，古恨今愁莽苍间。□□谁来问诗叟，应输老树识苍颜。
十月三日秀亭二首·其二
作者：方回
朝代：元
体裁：七言律诗

乱峰古垒一荒台，自笑衰翁去复来。石怪更宜添薜荔，树枯犹许寄莓苔。四天无壁供诗眼，万古皆空付酒杯。惆怅远惭羊叔子，秋阴欲暮角声哀。
十月中浣酒熟客至分韵得菊字
作者：方回
朝代：元
体裁：古风

乱离脱此生，真复类残菊。严霜百草死，愧我一影独。乡邻豪夺儿，岂不金满屋。或乃盗贼起，全家被屠戮。贾祸由稔恶，寡悔胜干禄。聊保两鬓白，时倒一樽绿。客有可人至，酒适今朝熟。隔墙马蹄响，呵殿盛驺仆。天边本无物，眼若送鸿鹄。
十月二十二夜三更读清波杂志至五更
作者：方回
朝代：元

远书答一封，近诗写数首。小雨客不来，我亦厌奔走。茗罢午窗倦，草草具杯酒。独酌政自佳，啖茹聊诳口。人生一日事，忽已卯至酉。就枕不解衣，须臾鼻雷吼。起问夜何其，禁钟云已扣。颇欲复谋饮，床下但空缶。再卧卧不成，灯膏幸犹有。坐至五更转，读过一寸厚。是书必有益，但当审去取。著此者为谁，未欲斥氏某。金陵三不足，奎聚天地剖。尊之配孔庭，邪说阴授受。后世公论定，馨秽两不朽。未知八寒狱，惇卞果入否。
十月六日小酌以自宝此身方有寿分韵得身字
作者：方回
朝代：元
体裁：七言律诗

一从鼙鼓沸烟尘，十士相逢八九贫。梦境谁能为达者，醉乡犹幸属閒人。剩留佳句传来世，谨护风寒养病身。归去吾家有何物，岂无江水濯缁巾。
十月初六日同仇仁近至王子由庵遂饮白云李居士宅书事
作者：方回
朝代：元
体裁：古风

初上吴山北，遂过吴山南。茂树悉剪薙，馀石空巉岩。向来华屋处，十不存二三。忽如入壶天，偶得羽人庵。阅画有远意，评诗无俗谈。背湖万松岭，面江三茅观。人烟向如织，今者篁竹半。猎士捕乳虎，伏弩行者断。野兽出城市，白昼无忌惮。昨仅获其一，此事可三叹。谁家有幽居，下瞰烟云洲。西极夕阳外，东穷沧海头。一览不欲尽，翠树蓄其楼。主人雅好事，置酒更献酬。禹穴渺何许，指视令人愁。酒中泛酥椒，酒味弥芳烈。果蔬无不佳，霜螯风味绝。卜夜意未阑，醉归步微月。人生了一日，世故剧琐屑。穷达不足云，兴亡讵须说。
十月十九日小酌分韵得里字
作者：方回
朝代：元
体裁：古风

奠国荷隆栋，扶世纳夷轨。勋庸书盟府，名氏垂信史。画饼既无成，坠甑亦云已。幽哦陶倦情，閒读探玄理。嗜古植雅正，愤俗馘淫靡。尚堪辈前哲，未屑睨馀子。寒门车马绝，良月风日美。旁近东西邻，邂逅二三士。无钱焉能神，有酒犹粗旨。炙脔割肥羊，鲙材斫长鲤。随分匪强致，乘兴肯中止。钩深出该洽，砭疾伐鄙俚。缩颈罚令苛，抚掌戏语绮。豪歌眇群儿，大笑惊数里。一翁醉而踣，两生掖不起。心广穷亦乐，气衰老且死。生生天壤间，知命者罕尔。予将归万山，后日当忆此。
千叶桃花
作者：方回
朝代：元
体裁：七言绝句

此亦桃花彼亦桃，成蹊各各绽春苞。一朝开出红千叶，何啻高才十倍曹。
午困
作者：方回
朝代：元
体裁：古风

老人无所嗜，惟书尚喜读。矧又昼正长，聊此展卷轴。阅久困已极，端坐闭我目。稍稍收神明，内观默往复。谓可略攲枕，童子致委曲。心惧圣师责，美材化朽木。倦惫不可奈，一偃寐辄熟。何事忽惊觉，客至义当速。与语了无味，退就一影独。□□□□□，尚赖有脱粟。朱墨工未竟，点勘继以烛。还将夜有馀，用补日不足。行年过七十，焉用强自勖。起倒不由人，曷不返空谷。
午节
作者：方回
朝代：元
体裁：七言绝句

年年节与物相符，笋已成竿燕欲雏。客里不知端午近，卖花担上见菖蒲。
半山
作者：方回
朝代：元
体裁：七言律诗

力引豺狼噬九州，獾郎于世果何仇。青苗法令初为祟，玉斧封疆半已休。绍圣南行多不返，靖康北狩欲谁尤。儿时曾读前朝史，几夜寒灯见泪流。
南唐
作者：方回
朝代：元
体裁：七言律诗

中原赤气已龙兴，岂必桥江罪若冰。花不忍看春哭后，金何曾惜岁斋僧。失身亡国非无痛，保士全民尚可矜。复遇大梁爱文艺，馀臣往往与瀛登。
南山寺潇洒阁呈川无竭二首
作者：方回
朝代：元

独骑瘦马破枯苔，要与高僧共茗杯。山阁云晴天上□，□帆潮紧日边来。藤阴树影东西缺，野色秋光左右□。□□中间无障碍，豁然宇宙一灵台。每从水际上山巅，历磴攀梯欲到天。北岱南嵩前后阁，东吴西楚去来船。诗牌字没先朝藓，梵磬声飘下界烟。□□登临定分首，不知重会是何年。
南山寺潇洒阁呈川无竭二首·其一
作者：方回
朝代：元
体裁：七言律诗

独骑瘦马破枯苔，要与高僧共茗杯。山阁云晴天上□，□帆潮紧日边来。藤阴树影东西缺，野色秋光左右□。□□中间无障碍，豁然宇宙一灵台。
南山寺潇洒阁呈川无竭二首·其二
作者：方回
朝代：元
体裁：七言律诗

每从水际上山巅，历磴攀梯欲到天。北岱南嵩前后阁，东吴西楚去来船。诗牌字没先朝藓，梵磬声飘下界烟。□□登临定分首，不知重会是何年。
南高峰至其下不高
作者：方回
朝代：元
体裁：七言绝句

远望生愁陟降劳，峥嵘窣堵据金鳌。今朝身到南山下，渐近元来总不高。
去姑苏
作者：方回
朝代：元
体裁：七言绝句

双脸殷红捧玉尊，阳台彷佛见香魂。一生心道苏州好，何事摇船出葑门。
去萍草
作者：方回
朝代：元
体裁：古风

童子携竹器，摝去池中萍。见鱼故已佳，水底林峦青。复呼荷锄者，薙草汛我庭。蛇蚓无留藏，行径免露零。刬秽致洁净，拨翳生皛荧。朗月明其抟，古镜还精灵。语寂理已会，虑澹神自冥。白发一老翁，兀然坐孤亭。
又次韵张御史鹏飞
作者：方回
朝代：元
体裁：七言律诗

休致衰年暗自惊，閒呼张丈唤殷兄。马尘往往逢新贵，鸥梦依依忆旧盟。洛社绘图惭九老，汉庭绵蕝付诸生。绣衣御史烦推毂，我有蓑衣永不更。
又用前韵赋夜坐
作者：方回
朝代：元
体裁：七言律诗

酒醒招得醉魂归，深护炉熏键夕扉。渴舌恶甜勤漱茗，癯肩耐冻懒添衣。颇闻空暗无星出，小待更深定雪飞。一字不圆终不寐，癖诗如我自应稀。
又雨
作者：方回
朝代：元
体裁：五言律诗

霞红疑太早，果不是晴天。市涨危侵户，村流喜入田。昏昏邻寺鼓，滃滃晚厨烟。明日应犹雨，宵甜一枕眠。
又题画赤脚仙
作者：方回
朝代：元
体裁：七言绝句

万古天冠地屦身，画师游戏恐非真。父生师教成何事，甘作蓬头跣足人。
古店
作者：方回
朝代：元
体裁：五言律诗

古店看题壁，儒风岂易还。匪因登贡籍，即为叩贤关。腾踏云霄上，沉埋草莽间。其人俱已矣，遗迹尚斑斑。
句
作者：方回
朝代：元
体裁：句

何许中原惟雁见，不多吾辈只鸥知。人生不作湖州守，亦合移居住霅滨。
句
作者：方回
朝代：元

旧业三元赋，新功百中经。屈使守乡国，护保□□□。□□□比屋，燕雀语□□。菊花与汝作生日，螃蟹唤吾入醉乡。诸公未许子为政，万事无如髯绝伦。糟姜三盏酒，桕烛一瓯茶。把酒从来不可期，吾降今日少人知。
句
作者：方回
朝代：元
体裁：句

菊花与汝作生日，螃蟹唤吾入醉乡。诸公未许子为政，万事无如髯绝伦。糟姜三盏酒，柏烛一瓯茶。跳上岸头须记取，秀州门外鸭馄饨。
句·其一
作者：方回
朝代：元
体裁：句

旧业三元赋，新功百中经。
句·其三
作者：方回
朝代：元
体裁：句

菊花与汝作生日，螃蟹唤吾入醉乡。
句·其二
作者：方回
朝代：元
体裁：句

屈使守乡国，护保□□□。□□□比屋，燕雀语□□。
句·其五
作者：方回
朝代：元
体裁：句

糟姜三盏酒，桕烛一瓯茶。
句·其六
作者：方回
朝代：元
体裁：句

把酒从来不可期，吾降今日少人知。
句·其四
作者：方回
朝代：元
体裁：句

诸公未许子为政，万事无如髯绝伦。
句容道中
作者：方回
朝代：元
体裁：五言律诗

陂满风初漾，林明雪未残。路泥尤觉远，野阁不胜寒。军过开门少，村稀觅店难。忽逢新日色，久别喜相看。